Vesti online / Vesti / Srbija / Gužve paklene, niko odgovoran\nGužve paklene, niko odgovoran\nPoražavajućom slikom kilometarskih kolona na graničnim prelazima Srbije ka zapadu, ali i istoku, juče je nastavljena državna blamaža, a da nema nikakvog objašnjenja iz nadležnih institucija za ovakav kolaps .\nHrvati detaljno proveravaju: Prelazi Batrovci i Bajkovo\nStiže samo upozorenje iz Auto-moto saveza Srbije da će predstojeći vikend biti novi, još veći pakao od prethodnog kad se uglavnom na granici s Hrvatskom i Mađarskom čekalo i pet do šest sati.\nDugim kolonama su doprinele i popravke nekih deonica autoputa, a među krivce za jučerašnje zastoje mogli bi se svrstati i Putevi Srbije koji su zbog radova kod Begaljičkog brda od 7 do 17 časova zatvorili sporu traku nadomak Beograda, a iz pravca Niša. Kako 23. i 24. avgusta sledi još frekventniji saobraćaj, iz AMSS-a apeluju putem "Vesti" na vozače da informacije o stanju na putevima, radovima i graničnim prelazima potraže na broju 1987.\n- Svakodnevno putem medija pomažemo da građani koji putuju dobiju potrebne informacije - rečeno nam je u Savezu.\nBez obzira na to što je prošao još jedan "okrugli" kritični turistički datum 20. avgust, kolone nisu nestale, pa bi se reklo da ovaj srpski fijasko ima i novi segment - gužve prelivene s vikenda na radne dane. Tako su nervozni vozači, psovke, plač dece, ljutnja starijih i bolesnih putnika postali letnja srpska svakodnevica. Da bruka bude veća, ogroman zastoj je u prepodnevnim satima dočekao brojne putnike, većinom strance, još na delu autoputa koji prolazi kroz Beograd, gde su gubili sat do dva da bi mileći prešli nešto više od 20-ak kilometara. Popodne je krenuo novi talas pojačanog saobraćaja na autoputu E-75 iz Bugarske ka Mađarskoj i Hrvatskoj, a Auto-moto savez Srbije je upozorio da će se ovakva situacija danas pojačati, kao i da će da traje do kraja nedelje.\n- Posebno će biti kritična dva vikend dana kada ponovo može doći do zagušenja dugim kolonama na granicama koje podrazumeva i višesatno čekanje na najfrekventnijim prelazima - kažu u ovom Savezu.\nRazlog do sada neviđenog ogromnog zastoja koji nervira putnike prolaznike, kako kažu na graničnim prelazima, jeste stroža kontrola na ulasku u prostor Evropske unije, odnosno na međama sa Hrvatskom i Mađarskom. Takve kontrole je, međutim, bilo i proteklih godina, kao i velike frekvencije vozila, ali prema saznanjima "Vesti" iz izvora bliskih policiji, sada sa vlastima te dve zemlje nije dogovoren skraćeni postupak prelaska granice, zbog čega su se i stvorili "čepovi" na granicama.\nGužve i iz Bugarske\nNa graničnom prelazu Gradina iz pravca Bugarske vozila su stajala u kolonama oko sat vremena na ulaz u Srbiju, a stižu upozorenja da bi to vreme moglo da prilično da se produži tokom predstojećeg vikenda. Očekuje se veći talas vozila i pravca iz Crne Gore i Grčke, gde tradicionalno letuju srpski turisti.\nIzvori u Ministarstvu saobraćaja potvrdili su nam da su problem do sada rešavali dogovorom s tim državama, ali ne znaju zašto je ove godine izostao.\nGužva kroz srpsku prestonicu odrazila se i na granične prelaze, pa se na Batrovcima ka Hrvatskoj i juče prepodne čekalo, a situaciju je iskomplikovao i novi popodnevni talas.\nPrema podacima Ministarstva unutrašnjih poslova, kamioni su na toj granici od jutra stajali 15 sati, a na prelazu kod Šida u mestu bili ukopani dva sata. Prema podacima AMSS-a sat i po su u proseku u redu stajali vozači na prelazu Horgoš ka Mađarskoj.\nAMSS preporučuje da se za ulazak u Hrvatsku koriste alternativni granični prelazi Šid, Bačka Palanka ili Sot, a u Mađarsku prelaz Bački breg gde se retko kada čeka duže od 30 minuta. Građanima Srbije ukazuju na male, alternativne prelaze ka Hrvatskoj i Mađarskoj, gde mogu prelaziti državljani Srbije i pomenutih zemalja kako bi izbegli gužve i donekle rasteretili saobraćaj koji uglavnom koči veliki broj turskih vozača na proputovanju kroz Srbiju do evropskih destinacija.\nSRBIJA I dalje gužva: Čekanje na prelazima i do 3 sata!\nHRONIKA Sakrio dva kilograma heroina u sedištima automobila\nPetak 22.08.2014. 06:39\nKod nas niko nije kriv nikad,nego neko sedi i pije kafu,pravi kolutiće od dima cigare i razmišlja,dobro što sam se ubacio u ovu stranku uspeo sam u životu.


Mas i Turković o Visokom predstavniku u BiH\nBERLIN – Šef nemačke diplomatije Hajko Mas izjavio je danas u Berlinu da je jedan od glavnih aspekata nove nemačke inicijative za Zapadni Balkan, posebno za pokretanje stvari s mrtve tačke u BiH, i kandidatura bivšeg nemačkog ministra odbrane i dobrog poznavaoca prilika na Balkanu Kristijana Šmita na funkciju Visokog predstavnika u BiH.\nNa pitanje DW o napretku u ostvarenju te ideje, Mas je odgovorio da Šmit nije problem, već da se radi o osnovnom pitanju: da li BiH uopšte želi zadržavanje funkcije Visokog predstavnika.\n„U razgovorima koje vodimo dobijamo mnogo podrške za Kristijana Šmita. Tamo gde nema podrške ne radi se toliko o Šmitu kao osobi, već generalno o pitanju treba li ta funkcija uopšte dalje da postoji“, rekao je Mas na zajedničkoj konferenciji za novinare posle razgovora sa šeficom BiH diplomatije u Savetu ministara BiH Biserom Turković.\nTurkovic je rekla da je ona ličnog mišljenja da je funkcija OHR i dalje veoma potrebna BiH i da je zahvalna vladi u zbog toga što je kandidovala „svog čoveka“.\nAli, „ja mislim da ne postoji čovek na kugli zemaljskoj oko kojeg u BiH postoji usaglašeno mišljenje, bez obzira na to o kojem položaju se radi“, rekla je Turković.\nKako Federacija BiH i Zapad misle da, pored otpora iz Republike Srpske i podrške Banjaluci spolja održe u životu funkciju OHR-a – to u Berlinu nije precizirano, preneo je, između ostalog, DW.


EU će prilagoditi kvote za čelik zbog ekonomske perspektive @ Cafe.ba\nEU će prilagoditi kvote za čelik zbog ekonomske perspektive\nKonačna odluka EU o kvotama za uvoz čelika trebalo bi da bude ozvaničena 4. februara, a u Briselu i danas nezvanično poručuju da nove kvote neće uticati na tradicionalne trgovinske odnose sa srpskim železarama.\nU slučaju negativnog efekta na ekonomsku integraciju i stabilizaciju Srbije, biće pokrenuta revizija tih mjera na osnovu Sporazuma o stabilizaciji i pridruživanju, kažu u Briselu.\nU Briselu u tehničkim razgovorima tako praktično potvrđuju ono što je Srbiji obećano na najvišem političkom nivou, a to je da nove zaštitne mjere za uvoz čelika u EU neće dovesti u rizik ekonomsku stabilnost i razvoj zemlje.\nTo je otprilike i smisao pisma predsjednika Evropske komisije u odgovor na pismo koje je Žan Klod Junkeru uputio nedavno predsjednik Srbije Aleksandar Vučić.\n– Srbija će biti pokrivena novim mjerama, ali te kvote bi trebalo da očuvaju tradicionalne trgovinske veze između EU potrošača i srpskih proizvođača čelika. U slučaju da bude drukčijih efekata, tu je revizija koja će moći da prilagodi ove mjere – poručuju evropski diplomatski izvori.\nU objašnjenju mjera koje bi trebalo da stupe na snagu 4. februara, a koje su trenutno u fazi finalizacije, navodi se da se one odosne na sve zemlje izvan EU, osim nekih zemalja u razvoju i onih koji su u Evropskoj ekonomskoj zoni, pa i na Srbiju.Naglašava se da se ne očekuje da će nove kvote imati efekte i pogoditi dosadašnji izvoz čelika iz Srbije i to u bilo kojoj od tri obuhvaćene kategorije proizvoda.\n– EU je sa Srbijom povezana između ostalog i Sporazumom o stabilizaciji i pridruživanju čiji je cilj ekonomska integracija i stabilizacija. Ukoliko uočimo promjenu ekonomske perspektive Evrospka komisija će pokrenuti reviziju i omogućiti Srbiji korist od toga – navodi se u Briselu.\nIz EU su i prije zvaničnog pisma predsjednika Evropske komisije Žana Kloda Junkera predsjedniku Srbije Aleksandru Vučiću naglašavali da se sa velikom pažnjom razmatra zabrinutost Srbije povodom uvođenja kvota na izvoz čelika u EU.\n– Očekujemo da ovo pitanje bude rješano na obostrano zadovoljavajući način – poruka je Brisela.\nKonačne zaštitne mjere za uvoz čelika u EU trebalo da budu uvedene na tri godine i to u visini od 25 procenata ukoliko se prekorači tzv. tradicionalni nivo trgovine čelikom na EU tržištu.\nOne se odnose na 26 kategorija čeličnih proizvoda.\nU Evropskoj komisiji ponavljaju da će ove mjere u slučaju izmenjenih okolnosti biti ponovo razmotrene i preinačene. Kao osnovni razlog za uvođenje novih tarifa na uvoz čelika u EU navode zaštitu evropskih proizvođače čelika od preusmjeravanja međunarodne trgovine čelikom nastale zbog prošlogodišnjeg uvođenja restriktivnih mjera na uvoz čelika u SAD. EU je ranije već uvela zaštitne mere protiv uvoza jeftinog čelika iz Kine, Brazila, Irana, Rusije i Ukrajine. Tada je Srbija bila izuzeta iz restriktivne regulative EU zbog, kako je tada obrazloženo, ”zanemarljivo malog izvoza”.


Canon: EffectiveOffice – rasterećenje kancelarijskog poslovanja - Internet ogledalo\nYou are at:Home»Magazin»Specijalna izdanja»Digitalna disrupcija»Canon: EffectiveOffice – rasterećenje kancelarijskog poslovanja\nCanon: EffectiveOffice – rasterećenje kancelarijskog poslovanja\nDanas je teško zamisliti poslovanje bez trenutnog pristupa dokumentima i informacijama. Iako su troškovi poslovanja uvek pod lupom menadžmenta kompanija, vreme je jedan od onih elemenata koje je najteže vrednovati, a utiče na produktivnost zaposlenih. Ako je zaposlenima pritom za traženje dokumenata potrebno u proseku više od četiri sata nedeljno, to utiče na efikasnost vaših odluka. Uvođenjem Canonovog rešenja za dokumente, zaposlenima obezbeđujete trenutni pristup svim potrebnim informacijama, brzo, ekonomično i sigurno.\nSistemi za upravljanje dokumentima povezuju radne prostore, uređaje i obradu poslovnih dokumenata, i zaposlenima omogućavaju jednostavnije obavljanje poslova povezanih s dokumentima. Centralni deo sistema za upravljanje dokumentima je višenamenski uređaj koji omogućava štampanje, kopiranje i skeniranje, upotpunjen celovitim rešenjem za digitalnu obradu dokumenata, kao što su dopisi, računi, putni nalozi i ugovori. Takav sistem omogućava brzo traženje informacija, preusmeravanje i naknadno praćenje toga ko je i kada pristupio dokumentu i kako ga je uredio.\nPrednosti sistema za upravljanje dokumentima su velike u svim firmama, bez obzira na veličinu. Ušteda vremena je osetna, a zaposleni dokumentima pristupaju sa svog računara ili mobilnog uređaja bilo kad i bilo gde, što povećava njihovu produktivnost. Dokumenti su uvek zaštićeni od pristupa neovlašćenih osoba i obezbeđeni od gubitka ili krađe.\nSmanjenjem količine papirnih procesa i nadzorom štampanja na nivou pojedinačnog zaposlenog, u potpunosti mogu da se kontrolišu troškovi upotrebe višenamenskih uređaja. Osim toga, manja potrošnja papira i energije znači i mnogo manju emisiju ugljen-dioksida…\nCanon digitalizacija digitalna disrupcija digitalna obrada digitalna transformacija digitalno doba dokumenti EffectiveOffice informacije internet internet ogledalo kancelarijsko poslovanje poslovanje poslovni dokumenti putni nalozi specijal specijalno godisnje izdanje stampanje ugovori višenamenski uređaji zaposleni


Dobra turistička sezona i nastavak ulaganja\nProfit ostvaren u ovogodišnjoj dobroj turističkoj sezoni na otvorenim bazenima Banje Dvorovi u Bijeljini biće usmjeren za nastavak ulaganja u medicinski i rehabilitacioni sektor ovog kompleksa, najavio je direktor Banje Milorad Zekić.\n"Izdvajanje Fonda zdravstvenog osiguranja Republike Srpske za Banju Dvorovi povećano je sa 200.000 KM iz ranijih godina na 280.000 KM ove godine, a najveći dio profita ostvaren uspješnom turističkom sezonom uložićemo u razvoj najvažnije banjske aktivnosti-pružanje medicinskih i rehabilitacionih usluga", rekao je Zekić Srni.\nOn očekuje da će u okviru banjskog kompleksa u oktobru biti završena izgradnja zatvorenog bazena koji će imati i komercijalnu upotrebu.\nPrema riječima Zekića, izgradnja zatvorenog bazena čije su dimenzije 15 sa 16 metara je investicija od milion KM.\n"Banja Dvorovi rješava se nagomilanih problema iz ranijih godina i naše poslovanje se stabilizuje", ocijenio je Zekić.\nOn navodi da profit Banje u turističkom dijelu obezbjeđuje planirana posjeta između 70.000 i 100.000 gostiju na otvorenim bazenima, a polovinom avgusta ostvareno je 60.000 posjetilaca.\nBanja Dvorovi ima ljekovitu mineralnu vodu, sportsko-rekreativni centar sa pet bazena kapaciteta 6.000 posjetilaca, Hotel "Sveti Stefan" sa 42 sobe i restoran "Izvor" kapaciteta 400 mjesta, te sportske terene za tenis, mali fudbal, rukomet, odbojku i košarku.


Zbog iživljavanja stražara: Zatvorenici dobili Srbiju na sudu u Strazburu : Nadlanu.com\nZbog iživljavanja stražara: Zatvorenici dobili Srbiju na sudu u Strazburu\nObjavljeno 29. jun 2014. / 15:19:43\nPovodom međunarodnog dana podrške žrtvama torture, Komitet pravnika za ljudska prava (Jukom) juče je predstavio nezvanični prevod presude Evropskog suda, kojom je državi Srbiji naloženo da na ime 37 zatvorenika isplati po 3.500 evra nematerijalne štete.\nPresuda je epilog događaja iz novembra 2006, kada je grupa zatvorenika iz KPZ Niš, protestovala, jer skupština nije usvojila određene zakone o amnestiji. U Jukomu objašnjavaju da su zatvorenici bili revoltirani jer im je tokom Referenduma radi potvrđivanja novog Ustava Srbije bila obećana amnestija, ukoliko za njega glasaju.\nPošto obećanje nije bilo ispoštovano, u zatvorima širom Srbije oragnizovani su protesti. Najviše nereda bilo je u KPZ Niš, gde su pobunu na kraju ugušili čuvari uz pomoć žandarmerije. Povređeno je 79 zatvorenika, koji su ubrzo podneli krivične prijave protiv zatvorskih čuvara zbog torture i zlostavljanja. Godinu dana kasnije nadležni sud i tužilaštvo koji su vodili istragu odbili su krivične prijave, zbog čega je ceo slučaj završio pred Evropskim sudom.\n"Sud je ocenio da su zatvorenici bili žrtve nasilja, a da državni organi nisu sproveli efikasnu i nepristrasnu istragu. Naloženo je da im se u roku od tri meseca isplati odšteta od ukupno 130.000 evra nematerijalne štete", objasnila je advokat Katarina Golubović iz Jukoma.\nOVO JE VIC, KOLEGE ĆUTE I GLEDAJU LOPOVLUK: Milica Pavlović…\nTRAŽI OD NJEGA 200.000 EVRA: Tamara Đurić tužila hirurga…\nUMESTO AUKCIJE - TUŽBA: Haljina iz "Čarobnjaka iz Oza"…\nTRAŽE ODŠTETU OD 650.000 DOLARA: Indijski par tuži sina jer…\nO problemima zdravstvene zaštite zatvorenika na jučerašnjoj konferenciji govorio je i zamenik zaštitnika građana Miloš Janković, kao i drugi branitelji ljudskih prava.\nPredsednik Odbora za ljudska prava iz Leskovca Dobrosav Nešić rekao je da je od 79 povređenih u prijavi Evropskom sudu potpisano samo 37 zatvorenika.\n"Mnogi su odustali od gonjenja jer su u periodu nakon protesta i dalje bili žrtve zatvorske torture i ucene. S obzirom na to da zdravstvene službe u zatvorima ne rade samostalno, torturu i bilo kakvo nasilje nad zatvorenicima teško je dokazati", kazao je Nešić.\nprebijanjesud u strazburutužbazatvorenici


Na tri odredišta možete na odmor kao nekad, bez ograničenja\nSvet Autor:Agencije06. jul. 202122:49 > 23:08\nFoto: Shutterstock/Kameleon 360\nPotpuno zatvorene granice za međunarodni turizam od 1. juna u svetu ima 29 odsto odredišta, većinom male države u regiji Azije i Tihog okeana, dok su za turiste bez ikakvih ograničenja otvorena samo tri odredišta – Albanija, Dominikanska Republika i Kostarika, najnoviji su podaci Svetske turističke organizacije - UNWTO, javlja Hina.\nNovo izdanje UNWTO-ovog ‘pandemijskog’ izveštaja o ograničenjima putovanja objavljeno je početkom jula i pokazuju da je od 1. jula 2021. među 29 odsto potpuno zatvorenih odredišta za međunarodni turizam većina zatvorena još od maja 2020. ili duže.\nJedno od tri ili oko 34 odsto svih odredišta u svetu je delimično zatvoreno, a 36 odsto ih traži negativan rezultat testa na virus korona po dolasku, u nekim slučajevima i u kombinaciji sa zahtevom za karantinom.\nIpak, zbog pojave novih sojeva virusa, 42 odsto odredišta u svetu uvelo je i posebna ograničenja za posetioce iz odredišta sa zabrinjavajućim varijantama, od obustave letova i zatvaranja granica do obveznog karantina.\nŠta nude hoteli u CG u kojim 7 dana odmora košta 33.000 evra\nUz to, iz UNWTO-a ističu da u odredištima postoji i jaka veza između brzine vakcinacije i ublažavanja ograničenja, pa su tako odredišta koja imaju više stope vakcinisanja i gde mogu sarađivati na usklađenim pravilima i protokolima, poput onih u šengenskom području EU-a, u boljem položaju za polagani povratak turizma.\nU tom oporavku ključnu ulogu imaju vlade kroz saradnju sa sektorima, upotrebu podataka i digitalna rešenja za sigurno putovanje i boravak, što bi uz globalno uvođenje vakcinacije, a prema očekivanjima i prognozama UNWTO-a, trebalo da dovede do porasta međunarodne mobilnosti, ali i ukidanja ograničenja tokom idućih sedmica i meseci.\nEvropa s najmanje zatvorenih odredišta\nMeđu svetskim regijama, po podacima iz izveštaja UNWTO-a, Evropa je od 1. juna bila regija s najmanje zatvorenih odredišta, njih 13 odsto, za razliku od regije Azije i Tihog okeana gde je za međunarodni turizam zatvoreno najviše ili 70 odsto svih odredišta.\nPo podacima UNWTO-a, u severnoj i južnoj Americi je za međunarodne turiste zatvoreno 20 odsto odredišta, u Africi 19 odsto, a na Bliskom Istoku 31 odsto.\nTo, po oceni UNWTO-a, dodatno pokazuje da i dalje postoje različiti koraci i regionalne razlike u pogledu ograničenja putovanja, što će i dalje ‘prigušivati’ pokretanje globalnog turizma, a dok i vlade savetuju svojim građanima oprez u putovanjima, što i sada čine na nekima od najvažnijih tržišta-izvora za globalni turizam.\nBONUS VIDEO: Andrićevi znakovi u Beogradu


U Novom Pazaru zbog koronavirusa proglašena vanredna situacija | Insajder\nU Novom Pazaru zbog koronavirusa proglašena vanredna situacija\nNovi Pazar je uveo vanrednu situaciju zbog porasta broja obolelih od koronavirusa, prenosi RTS. Odluka je doneta u 15 časova na onlajn sednici gradskog Štaba za vanredne situacije.\nFoto: wikipedia / Novi Pazar\nOdlukom su obuhvaćene mere zabrane okupljanja na javnim površinama više od pet osoba, zabrana organizovanja porodičnih veselja ali i ograničavanje rada ugostiteljskih objekata od 07 do 19 časova.\nIz Zavoda za javno zdravlje u Novom Pazaru poručuju da je ovakva situacija očekivana zbog prevelikog opuštanja meštana od trenutka ukidanja mera Vlade.\nKako prenosi RTS, do maja je zabeleženo 100 obolelih u Novom Pazaru, a od maja do danas, još 200 pa je tako ukupan broj obolelih u tom gradu trenutno 339. Na zvaničnom sajtu grada novipazar.rs poslednji podaci odnose se na dan 17. jun 2020. kada je saopšteno da je u Novom Pazaru ukupno, od početka epidemije, kod 178 osoba potvrđeno prisustvo koronavirusa.\nPre dva dana direktor Meho Mahmutović za RTV Novi Pazar rekao je da je koronavirusom zaraženo 20 lekara i gotovo 40 medicinskih sestara. On je tada ocenio I da je virus mutirao i da pacijenti, koji su se poslednjih dana javljali za pomoć, imaju znatno težu kliničku sliku.\nEpidemiolog i član Kriznog štaba Predrag Kon rekao je danas, da je pored Beograda, novo žarište Novi Pazar.\nPrema rečima Kona, sva prenošenja virusa u vezi su sa proslavama, a u Beogradu je pogoršanje epidemiološke situacije, kako kaže, u vezi sa stanovanjem u studentskim domovima.\n„U Novom Pazaru je bila proslava Bajrama, posle toga se to nadovezalo na predizborne aktivnosti, koje su tamo gde su organizovane i gde su bile masovne, mogle dovesti do prenošenja virusa“, rekao je Kon.\nPrema poslednjem preseku, u Srbiji je u poslednja 24 časa na koronavirus testirano 7.311 osoba, a kod 137 test je bio pozitivan, a prema zvaničnim podacima objavljenim na sajtu covid19.rs, preminula je još jedna osoba.


Povećan broj nezaposlenosti | Palelive.com\nPočetna Regija Istočno Sarajevo Povećan broj nezaposlenosti\nPovećan broj nezaposlenosti\nISTOČNO SARAJEVO – U opštini Istočna Ilidža, zaključno sa decembrom 2014. godine, na evidenciji Zavoda za zapošljavanje bilo je 1.979 lica koja aktivno traže posao, što je za 121 lice više nego godinu dana ranije.\nNa evidenciji Zavoda bilo je i 527 lica radi ostvarivanja drugih prava, navodi se u Informaciji Zavoda za zapošljavanje koju je danas usvojila SO Istočna Ilidža.\nNajviše nezaposlenih je sa srednjom stručnom spremom – 42,95 odsto, kvalifikovanih je 26,77 odsto, sa visokom stručnom spremom 18,12 odsto, nekvalifikovanih 7,68 odsto, sa višom stručnom spremom 1,61 odsto i visokokvalifikovanih je 1,21 odsto.\nNajviše onih koji traže posao je starosti između 45 i 65 godina, i oni se smatraju teško zapošljivom kategorijom.\nNa evidenciji nezaposlenih je i 240 demobilisanih boraca, 69 članova porodica poginulih boraca i 19 ratnih vojnih invalida.\nSa evidencije nezaposlenih u 2014. godini brisano je 708 lica, od čega po osnovu zaposlenja 537, zbog odlaska u penziju 45, zbog preseljenja 48, zbog odustajanja od traženja posla 55 i zbog smrti devet lica.\nPrema podacima Zavoda, na području opštine Istočna Ilidža deficitarna zanimanja su profesor matematike i fizike, kao i građevinski, saobraćajni i geodetski inženjer.\nNa sjednici SO je rečeno da sedam lica iz ove opštine ostvaruje pravo na navčanu pomoć od Centra za socijalni rad od 123 KM mjesečno, 217 lica ostvaruje pravo na dodatak za pomoć i njegu drugog lica, a šest lica je ostvarilo pravo na smještaj u ustanovama.\nNačelnik opštine Predrag Kovač rekao je da opština izdvaja značajna sredstva za rad Centra za socijalni rad, jer sve lošija ekonomska situacija izaziva i sve veće socijalne probleme.\nDanas je zaključeno da su potrebna značajna finansijska sredstva kako bi se sistem školstva prilagodio novim uslovima i tehnikama školovanja.\nNačelnik Kovač je rekao da opština Istočna Ilidža ima samo jednu srednju školu, koja je smještena u objektu na području opštine Istočno Novo Sarajevo sa još jednom srednjom školom.\n“Jedan objekat koriste dvije srednje škole, a uz to nemaju ni fiskulturnu salu”, rekao je on i najavio da bi u narednom periodu trebalo da bude montirana sala, koja je donacija Srba iz Australije.\nOn je podsjetio da ni OŠ “Petar Petrović NJegoš” nema fiskulturnu salu, ali da postoje pomaci da bi i taj problem mogao da bude riješen.\nPrethodni članakSkokovi sa višegradske ćuprije odlažu se za avgust mjesec\nNaredni članakSaborni hram Svetog Arhangela Gavrila u izgradnji proslavlja svoju krsnu slavu 26. jula


evropska liga Archives - RTV Glas Drine\nEintracht savladao Barcelonu i plasirao se u polufinale Lige Evrope\nNogometaši Eintrachta plasirali su se polufinale Evropske lige nakon što su u dvomeču četvrtfinala bili bolji od favorizovane Barcelone. U prvom susretu bilo je 1:1, dok je ekipa iz Frankfurta večeras na Camp Nou pobijedila Barcu sa 3:2.\nFinale Lige Evrope: Villarreal savladao Manchester United nakon penala\nNA - 27.05.2021 0\nFudbaleri Villarreala sinoć su u finalu Lige Evrope na stadionu Mijeski u Gdanjsku savladali Manchester United poslije boljeg izvođenja penala rezultatom 12:11. Nakon 90 minuta, a potom i produžetaka rezultat je glasio 1:1.\nSarajevo i Zrinjski igraju utakmice trećeg pretkola Evropske lige\nNA - 24.09.2020 0\nBh. predstavnici u evropskim fudbalskim takmičenjima Sarajevo i Zrinjski večeras igraju utakmice trećeg kola kvalifikacija za UEFA Evropsku ligu. Sarajevo će u Zenici od 20 sati dočekati Budućnost iz Podgorice, dok Zrinjski u istom terminu gostuje kiparskom APOEL-u.\nUEFA Europa liga: Bh. klubovi saznali protivnike u 2. pretkolu\nNA - 31.08.2020 0\nDanas je u Nyonu održan žrijeb 2. pretkola UEFA Evropa lige.\nInter “petardom” do finala Lige Evrope\nNA - 18.08.2020 0\nFudbaleri Intera plasirali su se u finale Lige Evrope i 21. avgusta će se za trofej boriti sa ekipom Sevilje.


Američka Federalna komisija za komunikacije izglasala je nove zakonske odredbe o neutralnosti interneta koje će najverovatnine označiti kraj besplatne online pornografije, prenosi Independent Journal Review.\nPrema podacima Pornhuba, korisnici su samo u 2016. godini odgledali 4.599.000.000 sati pornografskog sadržaja, što je ekvivalent 5.000 vekova, prenosi Newser.\nReč je o značajnom saobraćaju koji ih nije koštao ništa, i koji će provajderi ubuduće najverovatnije ograničavati, s obzirom na to da će moći da biraju koje stranice će klijentima biti dostupnije od drugih. Iz tog razloga, vrlo je verovatno da će besplatna online pornografija u jednom trenutku postati stvar prošlosti.\nNaravno, to ne znači da će biti ukinut svaki pornografski sadržaj. Korisnici koji budu želeli da pristupaju stranicama sa jednakom brzinom to će ubuduće morati da plate.\nIako su nove odredbe za sada vezane samo za SAD, nije isključeno da bi ovaj trend mogli uskoro da uvedu i provajderi u Evropi ili ostalim delovima sveta.\n“Iste vlade, koje će strogo ograničiti dostupnost sadržaja za odrasle, su one koje ograničavaju seksualne slobode, prava LGBTQ populacije, prava žena i prodor različitih ideja”, izjavio je portparol xHamstera.


Naslovna Medija centar Da zajedno prevazidjemo krizu! Da zajedno prevazidjemo krizu!\nDa zajedno prevazidjemo krizu!\nU cilju sto brzeg prevazilazenja krize i njenih finansisjkih efekata, Intesa Leasing je vec zapocela sa planiranjem i kreiranjem finansisjkih proizvoda kojima cemo zajednickim snagama ne samo uticati na obnavljanje vaseg poslovanja, vec i njegovo unapredjenje.\nIako smo potpuno svesni cinjenice da ce vecina nasih klijenata biti maksimalno fokusirana na prevazilazenje problema likvidnosti, te da ce za mnoga investicije u osnovna sredstva za unapredjenje poslovanja biti u odredjenom periodu van fokusa, misljenja smo da je nasa uloga da vec sada razmisljamo i pripremimo se za period posle krize.\nKako ce tema likvidnosti svakako biti dominantna i tokom postepenog oporavka poslovnog okruzenja, procenili smo da je mogucnost nabavke osnovnih sredstava bez angazovanja sopstvenih sredstava, odnosno sa ucescem od 0%, biti najznacajniji element finansiranja i time i najveca podrska klijentima.\nU tom smislu smo uz veliku podrsku institucije EIF pripremili ponudu za finansiranje komercijalnih vozila svih tipova, kao i razlicitih tipova opreme (gradjevinska...) pod veoma povoljnim uslovima:\n- ucesce 0%\n- mogucnost finansiranja PDV do 90 dana\n- period do 60 meseci\n- NKS za varijabilnu kamatnu stopu od 2,35% plus 3M EURIBOR\n- NKS za fiksnu kamatnu stopu od 2.85%\nNaši Menadžeri prodaje specijalizovani za odredjene predmete finansiranja stoje vam na raspolaganju za detaljnije informacije.


„Uslovna kandidatura“ - neuspeh za Srbiju | Politika | DW | 06.12.2011\n„Uslovna kandidatura“ - neuspeh za Srbiju\nVesti koje stiži iz Brisela povodom kandidature Srbije za članstvo u EU znak da pred Srbijom stoje jako teški dani, ocenjuje se u Beogradu. „Uslovna kandidatura“ je neuspeh za Srbiju, smatraju analitičari.\nOstaje i pitanje da li će biti dovoljno samo uklanjanje barikada ili će biti još nekih uslova\nNezavisno od toga da će Srbiji dobiti ili ne kandidaturu za Evropsku uniju, pred Srbijom stoje teški dani, ocenjuje za Dojče vele Ognjen Pribićević, bivši ambasador Srbije u Nemačkoj.\n„Na žalost, mislim da će se neko uslovljavanje nastaviti i posle kandidature, i da će nešto o čemu se već dugo govori morati da se prosto na ovaj ili onaj način razjasni. Naime, Srbija nema jake saveznike u Evropi, a to nisu ni SAD, a bez tih zemalja teško da će moći da se brže nastavi put integracija“, smatra Pribićević.\nNeka pitanja nas čekaju...\nTakozvana uslovna kandidatura za Srbiju, o kojoj se govorilo u Briselu, predstavlja dvostruku želju zemalja članica, ističe Pribićević. S jedne strane se želi ohrabriti Srbija na putu ka EU i da nastavi sa reformama, ali se takođe i nastavlja jedna agonija Srbije za dodatnih nekoliko meseci, kaže Pribićević. Ostaje i pitanje da li će do petka 9. decembra biti dovoljno samo uklanjanje barikada na severu Kosova ili će biti još nekih uslova. Pribićević dodaje da je tu reč i o regionalnom predstavljanju i, što je najvažnije, sva ta pitanja čekaju Srbiju kad-tad.\nGrafit u Beogradu - ukoliko Srbija dobije „uslovnu kandidaturu“, to uslovilo porast evroskepticizma\n„To pitanje nas čeka, ako ne ovde kod kandidature, onda kod datuma pregovora, a sve to zajedno je zapravo problem suočavanja sa prošlošću, sa 90-im godinama, sa gubitkom koraka sa svetskim tokovima, sa Evropom, sa svim onim što se dešavalo. I, prosto, mi se stalno vraćamo na početak, odnosno na 80-te i 90-te godine i to će se morati što pre razrešiti. Jer, prosto, ovo je predugo iscrpljivanje svih kapaciteta Srbije, i Srbija previše zaostaje“, kaže bivši ambasador Srbije u Nemačkoj.\nNe prekidati dobre vesti iz regiona\nProfesor Fakulteta političkih nauka Predrag Simić događaje u Briselu vidi kao dramatičnu završnicu srpske kandidature. Ukoliko se dogodi da Srbija dobije tu takozvanu „uslovnu kandidaturu“, to bi uzdrmalo vladajuću koaliciju i još više uslovilo porast evroskepticizma. Simić odluku o kandidaturi Srbije posmatra i u regionalnom kontekstu, jer smatra da iz regiona ovih dana stižu dobre vesti sa izbora u Sloveniji i Hrvatskoj, oko datuma pregovora sa Crnom Gorom ili oko spora Makedonije i Grčke oko imena.\n„Pozitivna odluka bi dala i jedan pozitivan momentum i u Srbiji, što bi moglo da proširi manevarski prostor EU, i da praktično Balkan drži u nekakvom dobrom stanju. Ukoliko Srbija ne bi dobila tu bezuslovnu kandidaturu, to bi bila loša vest i za Srbiju i za Balkan, i mislim da bi EU morala da bude deo tog pozitivnog procesa, a ne neko ko će ga ometati“, kaže Simić.\nVlasti su već krenule da pripremaju odstupnicu u slučaju neuspeha oko kandidature, i one će teško javnosti objasniti taj neuspeh, kaže Simić. U slučaju da vest bude pozitivna, Boris Tadić bi trebalo što pre da raspiše izbore, jer će se ta vest do aprila ili maja, kada bi se oni mogli održati, prilično potrošiti.\nOgnjen Pribićević ocenjuje da bi vlasti neuspeh pravdale uslovljavanjima kojima je izložena Srbija. To je sve tačno, ističe Pribićević, ali opet se vraćamo na pitanje 90-ih godina, i činjenici da bez podrške Nemačke, Velike Britanije, Francuske, i SAD, nijedna zemlja nije ušla u Evropsku uniju pa neće ni Srbija.\nMinistri spoljnih poslova EU razmatraju u Briselu da li da predlože evropskim liderima da Srbiji odobre status kandidata. Šanse za to su porasle posle postizanja dogovora Beograda i Prištine o prelazima na Kosovu... (05.12.2011)\nKljučne reči eu, kandidatura, srbija, nemačka, ognjen pribićević, predrag simić\nTrajni link https://p.dw.com/p/13NU7


Veće kazne za krivična dela obljube nad detetom i silovanja\nPredsednik Vlade Srbije Aleksandar Vučić najavio je da će novi zakon o sprečavanju nasilja u porodici i društvu početi da se primenjuje najverovatnije krajem ove ili početkom naredne godine\nVesti 16.07.2016. - 13:17h Autor: Tanjug\nIzmene Krivičnog zakonika, uvođenje novih krivičnih dela, te povećanje minimimalne i maksimalne kazne deo su mera u borbi protiv različitih vidova nasilja i siledžijstava u porodici i društvu, izjavio je predsednik vlade Aleksandar Vučić.\nVučić je na konferenciji za novinare rekao da će zakonom biti sankcionisan i pokušaj izvršenja određenih krivičnih dela i obaveza kažnjavanja, kako se ne bi dešavalo da postoje uslovne osude, već da počinioci moraju da dobiju kazne zakona.\nBiće povećane maksimalne, ali i minimalne kazne, pre svega za tri krivična dela - obljuba nad detetom, obljuba nad nemoćnim licem i silovanja kao krivičnog dela.\nPremijer je najavio i uvođenje novih krivičnih dela - seksualno uznemiravanje i seksualno proganjanje. Takođe, biće formirani specijalizovane policijske grupe, kao i još jedna mera bezbednosti potencijalnih žrtava nasilja - psihosocijalni tretman nasilnika i praćenje njegovog ponašanja.\n"Sve mere koje planiramo imaju za cilj da spasu živote”, rekao je premijer i naglasio da je na sastanku bilo reči o porodičnom i vršnjačkom nasilju i huliganizmu, kao i svim drugim oblicima nasilja sa kojima država ima nameru da se žestoko obračuna u narednom periodu.\nkrivični zakonikKazneobljubaSeksualno zlostavljanjeZakonSilovanje


Automobili prvi izvozni proizvod Srbije : Nadlanu.com\nAutomobili prvi izvozni proizvod Srbije\nObjavljeno 31. mar 2013. / 14:47:58\nPrvo mesto na izvoznoj listi Srbije u februaru zauzimali su dizel automobili snage do 1.500 kubika, sa 66 miliona dolara, dok su delovi i pribor za motorna vozila i prirodni gas sa po 111 miliona bili prvi uvozni proizvodi, pokazali su podaci Republičkog zavoda za statistiku.\nNa drugom mestu izvozne liste su dizel automobili, sa više od 1.500, ali ispod 2.500 kubika, sa 32 miliona dolara, a na trećem mestu je izvoz setova provodnika za avione, vozila i brodove sa 31 milionom.\nNove spoljne pneumatske gume za automobile izvezli smo za 23 miliona dolara, sledi izvoz rafinisanog bakra sa 20 miliona, koliko je iznosio i izvoz automobila sa paljenjem svećicom, više od 1.000, ali ispod 1.500 kubika.\nNa izvoz hula-hop čarapa otpada 17 miliona dolara, izvoz električne energije bio je 16 miliona, a poslednje mesto dele prženi piriti gvožđa, kao i lekovi za maloprodaju, sa po 15 miliona dolara u izvozu.\nHOROSKOP ZNA: Koji znak je najbolji, a koji najgori za…\nNa trećem mestu uvozne liste su lekovi za maloprodaju sa 33 miliona dolara, gasna ulja smo uvezli za 29 miliona, a uvoz herbicida iznosio je 25 miliona.\nSledi uvoz dizel automobila sa više od 1.500, ali ispod 2.500 kubika, sa 21 milionom dolara, dok je na uvoz mobilnih telefona potrošeno 16 miliona.\nUvoz električne energije iznosio je 14 miliona dolara, kutije, sanduke i gajbe od plastike uvezli smo za 11 miliona, koliko otpada i na uvoz setova provodnika za avione, vozila i brodove.


Ministarstvo prosvjete Srpske naredilo obustavu škola u prirodi na Jahorini - BIGportal.ba\n20 Maja, 2022 20 Maja, 2022 076\nMinistarstvo prosvjete i kulture Srpske naložilo je danas svim osnovnim školama koje su u okviru organizacije škole u prirodi ili ekskurzije na Jahorini u narednom periodu dogovorile smještaj u hotelu „Nebojša“, da obustave dalju realizaciju radi brige za zdravlje i bezbjednost učenika.\nOvo su saopštili iz MPiK, naglasivši da su informisani da je 12 od 103 učenika Osnovne škole „Branko Radičević“ Banjaluka, koji se u okviru škole u prirodi nalaze na Jahorini i smješteni su u hotelu „Nebojša“, imalo stomačne tegobe i temperaturu.\nU ministarstvu dodaju da su danas zatražili da Republička uprava za inspekcijske poslove u hotelu „Nebojša“ obavi ponovo vanredni inspekcijski nadzor. Naloženo je da pregledaju uzorke hrane i radnih površina, te obavi vanredni sanitarni pregled zaposlenih radnika, kako bi se utvrdio uzrok obolijevanja učenika koji borave u ovom hotelu.\n– Podsjećamo da je organizator ekskurzija i škola u prirodi rukovodstvo škole u saradnji sa savjetima roditelja i učenika, te da svaki roditelj potpisuje pisanu saglasnost za izvođenje ekskurzije i škole u prirodi – poručuju iz MPiK.


Zajednica Opština Crne Gore » Blog Archive » Neophodno ubrzati proces proširenja EU\nRaičević je, kao jedini predstavnik lokalnih i regionalni vlasti Zapadnog Balkana, učestvovao na okruglom stolu posvećenom procesu proširenja na kome su, pored evropskog komesara za prošenja Olivera Varheljija, govorili i predstavnici lokalnih i regionalnih vlasti Austrije, Slovenije, Hrvatske i Mađarske. Glavna poruka okruglog stola je bila da je potrebno ubrzati proces integracije Zapadnog Balkana u EU, ali i reforme u zemljama kandidatima, uz neophodno i što direktnije uključivanje lokalnog nivoa vlasti.\nU ključnom trenutku za Evropu, Evropski komitet regiona i region Provansa-Alpi-Azurna obala, Francuska, okupili su 2000 međunarodnih, nacionalnih, lokalnih i regionalnih lidera. Evropski samit regiona i gradova organizuje se u kontekstu francuskog predsjedavanja Savjetom EU. Na Samitu su lokalni i regionalni lideri EUizrazili podršku ukrajinskom narodu. Oni cu takođe podijelili svoju viziju Evrope, pozivajući na jačanje demokratskih temelja EU i fundamentalne promjene kako bi se bolje osposobile lokalne zajednice da odgovore na izazove, kao što su: pružanje zdravstvene zaštite, prirodne katastrofe, klimatske promjene i teritorijalne razlike.


Dijego Kosta ostaje u Londonu - Sportske novosti\nNaslovna Bet info Dijego Kosta ostaje u Londonu\nDijego Kosta ostaje u Londonu\nMenadžer londonskog Čelsija Antonio Konte izbacio je Dijega Kostu sa spiska igrača koji će nastupiti na gostujućoj utakmici protiv aktuelnog šampiona Lestera.\nKako se navodi, ovu odluku Konte je doneo nakon rasprave sa najboljim strelcem njegove ekipe, koji se žalio na jake bolove u ledjima. Nakon što je medicinsko osoblje izjavilo da ne postoje ikakve fizičke smetnje, menadžer ”Plavaca” je prihvatio taj stav, što je izazvalo ogroman gnev kod brazilskog napadača.\nMožda još veći problem za ekipu iz Londona predstavlja činjenica da se za Brazilca zainteresovao jedan klub iz Kine, koji mu predlaže zaradu od 30 miliona funti godišnje, ukoliko predje u njihove redove. Iako rukovodstvo Čelsija ne planira da pusti Kostu, postoji veliki strah da on, zajedno sa njegovim agenton raskine ugovor. Kako pišu neki britanski mediji, agent Dijega Koste već se nalazi u Kini gde vodi pregovore sa nepoznatim klubom.\nDijego Kosta učestvovao je na 19 od ukupno 20 premijerligaških utakmica Čelsija u tekućoj sezoni, a postigao je 14 golova i upisao 5 asistencija. Zbog tog učinka postao je najbolji strelac njegove ekipe, ali i najbolji strelac lige.\nBez sumnje, ovaj izostanak predstavljaće ogroman problem ekipi iz Londona, koja se trenutno nalazi na liderskoj poziciji, sa 5 bodova više od drugoplasiranog Liverpula.\nUtakmica protiv Lestera odigraće se od 18 časova i 30 minuta, po našem vremenu, na stadionu King Power.\nPrethodni tekstZbog Mesija dobio otkaz\nSledeći tekstInformacije za kladioničare (14. januar)


У ПОРТУГАЛИЈИ МЛАДИ САВЛАДAЛИ ВЕШТИНЕ СУРФОВАЊА КРОЗ МЕЂУНАРОДНИ ПРОЈЕКАТ - АСОЦИЈАЦИЈА СПОРТ ЗА СВЕ СРБИЈЕ\nU PORTUGALIJI MLADI SAVLADALI VEŠTINE SURFOVANJA KROZ MEĐUNARODNI PROJEKAT\nasfas 19 oktobra, 2021 Leave a comment\nAsocijacija Sport za sve Srbije učestvuje kao partner u evropskom projektu Ericeira WSR+10, podržanom od strane Erasmus+sport programa, koji je namenjen mladima uzrasta od 15-19 godina, kako bi svojim učešćem u programu dodatno podigli svest o značaju bavljenja sportom na otvorenom i očuvanju životne sredine.\nUčešće u projektu uzele su organizacije iz Austrije, Grčke, Norveške, Nemačke, Francuske, Španije, Italije, Poljske, Portugalije i Srbije, a centralni događaj održao se u periodu od 11-17. oktobra 2021. godine u Ericeiri, Portugalija, u organizaciji Ericeira surf kluba, koji je tom prilikom obeležio jubilej deset godina od osnivanja i omogućio mladima da savladaju osnove surfovanja.\nEkipa Asocijacije, desetoro mladih dečaka i devojčica na čelu sa koordinatorom Branislavom Dmitrovićem i tutorima Katarinom Suzović i Borisom Gomiršekom, tokom svog boravka u Ericeiri bila je učesnik apsolutno svih realizovanih programa i aktivnosti. Naš tim je ostvario veliki broj konatakata sa domaćinima i učesnicima iz drugih zemalja, razmenjujući iskustva i dogovarajući buduće programe. Svojim odmerenim i primerenim ponašanjem dostojno su reprezentovali Asocijaciju i Republiku Srbiju, dajući svojom energijom i preduzimljivim duhom poseban pečat ovom velikom i značajnom međunarodnom skupu.\nSam program ovog multidisciplinarnog projekta je sastavljen od niza predavanja, radionica i sportskih aktivnosti sa idejom da sport bude oruđe u funckiji razvijanja svesti mladih o životno važnim ekološkim, održivo razvojnim ekonomskim i edukativnim temama.\nSvakako najzanimljiviji deo programa je bio surfing i mogućnost data mladima da nauče osnovne elemente ovog izuzetno atraktivnog sporta. Svi naši predstavnici su po prvi put imali konatkt sa surfovanjem, ali s obzirom na dobre atletske sposobnosti i posvećenost tokom vežbanja, uspeli su da „stanu na dasku“ i osete čari vožnje po talasima. Svakog jutra Surfing room je uživo izrađivao daske za surfovanje, a učesnici su mogli da prate čitav proces proizvodnje ovih dasaka proizvedenih od ekoloških sirovina.\nVeoma zanimljiv i kvalitetno realizovan program je pružio brojna saznanja o flori i fauni podneblja sa posebnim akcentom na značaj okeana za čovečanstvo u globalnom ekosisitemu. Profesor biologije, gospodin Diego Batilla se posebno bavio temom značaja zaštite ugroženih vrsta za opstanak ekosistema na mikro, ali i na makro planu čitave planete, potencirajući štetnost izazvanu zagađenjem uslovljenim neracionalnom industrijskom proizvodnjom bez svesti ljudi o posledicama koje iz nje proističu. Naš tim je sa puno žara i entuzijazma učestvovao u sakupljanju otpada sa lokalnih plaža i umetničkoj radionici kreiranja skulptura od smeća sakupljenog iz okeana.\nIzuzetno poučna je bila prezentacija naučnog rada koju su sastavili članovi Surf kluba Eirceira, o potencijalima povezivanja surfinga sa ekonomijom, ekologijom, turizmom i obrazovanjem. Svi učesnici programa će imati mogućnost da se edukuju kroz besplatna onlajn predavanja u trajanju od 25 sati ovog izuzetno kvalitetnog, društveno odgovornog, ali i svestrano primenjivog programa.\nUčestvovanje na radionici i veoma ozbiljnom predavanju na temu održive, kružne ekonomije, pružilo je niz korisnih saznanja, sagledavanja globalnih problema, ali i uvida u konkretna, moguća rešenja. Poruka je da profit ne bi smeo da bude primarni motiv u ekonomskom smislu, već se najveća pažnja mora usmeravati ka ekonomskom razvoju u skladu sa prirodom i realnim potrebama svakog pojedinca, čuvajući planetu za pokoljenja koja dolaze.\nU skladu sa biološkim i ekološkim temama, učesnici projekta su imali prilike da posete „Tapada Nacional de Mafra“ istorijski i biološki nacionalni park pod zaštitom UNESCO-a, gde su se upoznali sa lokalnim biljnim i životinjskim svetom izuzetnog diverziteta.\nSrdačni i predusretljivi domaćini su organizovali posetu impozantne kraljevske palate u Mafri, sastavljene od prelepe Bazilike, ličnih i javnih prostorija kraljevske porodice, manastira, biblioteke sa sačuvanih 36.000 rukopisa i autentičnog parka. Tokom obilaska, ljubazni domaćini su se potrudili da posetoce upoznaju sa delom bogatog istorijskog i kulturnog nasleđa Portugala.\nProgram projekta je usmeren ka simbiozi duha i tela svakog pojedinca i u skladu sa tim na kraju svakog radnog dana organizovani su časovi joge.\nBoravak u Portugaliji je imao veliki značaj za lični i profesionalni razvoj naših tinejdžera, ali i za ostvarivanje novih poznanstava i prijateljstva sa svojim vršnjacima iz drugih evropskih zemalja, što je i jedan od primarnih ciljeva ovakvih projekta na kojima insistiraju predstavnici EU.\nTokom boravka, koordinator projekta Branislav Dmitrović, koji je ujedno i član Upravnog odbora Asocijacije, imao je i radni sastanak sa rukovodiocima projekta, kojima je predstavio rad Asocijacije i na kome su razmenjivali iskustva i razmatrali mogućnosti buduće saradnje. Razgovori su vođeni i sa predstavnicima lokalnih uprava i institucija, ali i sa koordinatorima zemalja učesnika programa, koji su nam otvorili prostor za buduće programe i moguću saradnju u zajedničkim projektima.\n← U SRBIJI SPORTSKO-REKREATIVNI DOGAĐAJI OBELEŽILI SVETSKI DAN PEŠAČENJA\nNASTAVAK USPEŠNE SARADNJE SA POKRAJINSKIM ZAVODOM ZA SPORT I MEDICINU SPORTA →


Moguće uskraćivanje dela američke pomoći Beogradu\n“Krajem ovog meseca državni sekretar će morati doneti odluku kakva je saradnja Srbije i Crne Gore sa Haškim tribunalom. Ta odluka svakako može uticati na deo pomoći koji je usmeren Vladi Srbije. Nadam se da to uskraćivanje pomoći neće uticati na onaj deo koji je usmeren na reformu vojske i naročito ono što danas pokušavamo da izgradimo, a to su bolji odnosi dve vojske. Kada to kažem, svakako postoji jedan izuzetak, a to je program Partnerstvo za mir. Bez Mladića u Hagu, to je neostvarivo.“\nMinistar za ljudska i manjinska prava Srbije i Crne Gore Rasim Ljajić ponovio je večeras da država može doći u "jako nezgodnu međunarodnu političku i ekonomsku situaciju", ukoliko haški optuženik Ratko Mladić u "što kraćem roku ne bude u Hagu". Država tu obavezu mora izvršiti što pre i to nije nikakva fraza, kazao je Ljajić u Loznici.\nPortparol Tužilaštva Haškog tribunala Anton Nikiforov izjavio je danas da će kancelarija glavnog tužioca Karle del Ponte poverovati u verodostojnost napora Vlade Srbije da uhapsi generala Ratka Mladića - onda kad Mladić bude uhapšen.\nInače, sinoć je uhapšen još jedan od osumnjičenih za pomaganje haškom optuženiku Ratku Mladiću, podoficicir u penziji Blagoje Govedarica.\nKako je prenela Beta, Blagoje Govedarica, uhapšen zbog sumnje da je pomagao haškom optuženiku Ratku Mladiću, bio je njegov vozač za vreme rata u Bosni i Hercegovini. Govedarica, uhapšen u utorak uveče u Srbiji, rođen je u Kalinoviku, koji je i rodno mesto Ratka Mladića. Nakon završetka rata u BiH, Govedarica je radio u Vojsci SCG, gde je i penzionisan.\nUhapšenom je određena mera olicijskog zadržavanja do 48 sati i treba biti izveden pred sudiju Drugog opštinskog suda u Beogradu, koji vodi istragu protiv osumnjičenih za pomaganje Mladiću.\nPored Govedarice, od početka godine uhapšeno je još deset osoba, osumnjičenih za isto delo. Svih desetoro je u pritvoru.


Rašković Ivić: Veliki izazovi pred Srbijom, vlast da ne pravi neprijatelje od opozicije - Radio Sto Plus\nRašković Ivić: Veliki izazovi pred Srbijom, vlast da ne pravi neprijatelje od opozicije\nPotpredsednica Narodne stranke Sanda Rašković Ivić ocenila je danas da će se nova vlada i predsednik Srbije Aleksandar Vučić suočiti s nekoliko velikih izazova i da bi zbog toga bilo "lekovito da režim prestane od opozicije da pravi neprijatelje".\nRašković Ivić je, kako je saopštila Narodna stranka, rekla da će ti izazovi biti odnos prema sankcijama Rusiji, obezbedjivanje energetske i prehrambene sigurnosti i držanje inflacije pod kontrolom, i ocenila da bi bilo dobro da se o tim temama diskutuje u javnosti.\n„Bilo bi dobro da se otvore svi mediji i da se o važnim temama diskutuje ne samo u parlamentu, nego i u medijima. Nadam se tome, ali ne očekujem da će se to dogoditi, jer su za to imali deset godina, a nisu uradili“, rekla je Rašković Ivić Televiziji N1.\nOna je ocenila da je Vučićev govor u utorak, prilikom polaganja zakletve za drugi mandat na čelu države bio „red obećanja, red samohvale, red samosažaljenja, pa potom blago zastrašivanje i davanje velikih obećanja i busanje u nacionalna prsa“.\n„Najjači utisak mi je ostavilo njegovo insistiranje na evropskom putu Srbije, što je bilo namenjeno Zapadu, kao i razmatranje sankcija Rusiji“, kazala je Rašković Ivić.\nPotpredsednica Narodne stranke je navela da do sada nije bilo prilike da se čuje „nijedan argument zbog kojeg bi trebalo uvesti sankcije Rusiji“ i dodala da bi o tome trebalo da se diskutuje u parlamentu, gde bi vlast trebalo da javno predoči posledice i uvodjenja, i neuvodjenja sankcija.\nNa pitanje da li je „savez Jeremić-Djilas gotov ili se može očekivati pomirenje“, Sanda Rašković Ivić je odgovorila da Narodna stranka smatra da je „potpuno irelevantno i gradjanima neinteresantno s kim mi možemo, a s kim ne možemo“.\n„U Skupštini Srbije imaćemo poslanički klub od 12 poslanika i predstavljaćemo svoj program, a kada izbori budu raspisani, tada ćemo odlučiti u odnosu na potrebe gradjana i programe. Isključujemo mogućnost saradnje Narodne stranke sa strankama koje su saradjivale ili saradjuju sa režimom“, rekla je ona.


Lok-aut u NBA ligi se bliži kraju? - Vijesti.me\nLok-aut u NBA ligi se bliži kraju?\nKako prenosi „Njujork tamjs”, sindikat profesionalnih igrača i vlasnika klubova su dogovorili su 95 odsto posla oko novog kolektivnog ugovora, a nerješeno je ostalo 2,5 odsto oko raspodjele prihoda Edit\nDanko Misita 31. oktobar 2011, 17:24 ažurirano 25. februar 2019, 16:04\nLok-aut se bliži kraju! Kako prenosi „Njujork tamjs”, sindikat profesionalnih igrača i vlasnika klubova su dogovorili su 95 odsto posla oko novog kolektivnog ugovora, a nerješeno je ostalo 2,5 odsto oko raspodjele prihoda.\nIgrači traže 52,5 odsto, vlasnici klubova žele da se prihod dijeli 50-50 odsto i tokom ove nedjelje uslijediće još jedan razgovor u Njujorku na kome će se pokušati naći rješenje za preostali problem.\nPrije mjesec dana činilo se da je dogovor daleko, ali sada se sve promijenilo i vjerovatno će NBA liga uskoro početi.\nS obzirom da su otkazane prve dvije nedjelje nove sezone, Dejvid Štern će pokušati da nađe način da svaka ekipa u regularnom dijelu odigra po 78 mečeva, ako dogovor bude postignut do kraja ove nedjelje.\nPostoje i druge varijante u kojima bi timovi odigrali po 74, 70, 60 ili 50 mečeva.\nU svakom slučaju očekuje se da nova sezona u najjačoj ligi na svijetu počne već prve nedjelje decembra.


Redovno vežbanje štiti organizam od karcinoma\nM. D. 20. maja 2016. 20:00\nRedovna telesna aktivnost, između umerene i jače, smanjuje rizik od 13 vrsta karcinoma, kaže američka studija objavljena u „Journal of the American Medical Association, Internal Medicine“.\nOcenjuje se da se 51 odsto odraslih u SAD-u i 31 odsto u svetu ne bavi telesnom aktivnošću u onoj mjeri koliko bi trebalo da ostanu dobrog zdravlja, kažu naučnici s Američkog nacionalnog instituta za rak, a rezultate su objavili u studiji ‘Radi se o hodanju, trčanju, plivanju ili vožnji bicikla, umerenim ili jačim tempom, 150 minuta nedeljno’.\nVeć ranije bilo je utvrđeno da telesna aktivnost smanjuje opasnost od raka debelog creva, dojke i endometrija, ali za druge tipove raka rezultati nisu bili dovoljno jasni zbog premalog broja učesnika studija.\nOvo je istraživanje sprovedeno na 1,44 miliona osoba između 19 i 98 godina u SAD-u i Evropi. Učesnici su praćeni prosečno 11 godina, tokom kojih je zabeleženo 187.000 novih slučajeva raka, prenose mediji.


Đoković: "Mislim da će pola Srbije navijati za Sepija" | TopTenis\nĐoković: "Mislim da će pola Srbije navijati za Sepija"\nRoland Garros 2012: Novak Đoković je na prilično zanimljiv način komentarisao svog narednog rivala, Italijana Andreasa Sepija. Posle pobede...\nRoland Garros 2012: Novak Đoković je na prilično zanimljiv način komentarisao svog narednog rivala, Italijana Andreasa Sepija. Posle pobede nad Nikolom Devildeom iz Francuske od 6:1, 6:2, 6:2 u trećem kolu Rolan Garosa, Đoković se prvo osvrnuo na simpatičnog 32-godišnjeg Devildea, koji je izmamiio ovacije publike, ali se i na kraju meča prilično dobro suprotstavio najboljem na svetu.\n"Poslednjih 15 minuta je bilo veoma teško, ali mi je bilo vrlo važno da se meč završi u petak, da se ne odlaže završnica za subotu. Ne bih voleo da protiv njega moram još jednom na teren", rekao je Đoković.\nNaredni Novakov rival biće Italijan Andreas Sepi koji je sa 3:2 u setovima pobedio Fernanda Verdaska.\n"Sepi je u sjajnoj formi. Mislim da je u najboljoj formi svoje karijere. Osvojio je turnir u Beogradu, dakle veoma je poznat u Srbiji", rekao je uz osmeh Đoković, dodavši:\n"Mislim da će pola Srbije navijati za Sepija jer je osvojio taj trofej (Serbia opena). Ne, šalim se", nije prestajalo Novakovo dobro raspoloženje.\nA kada se malo uzobiljio, o narednom rivalu sa kojim će se nadmetati za odlazak u četvrtfinale je imao samo reči hvale:\n"Dobar je on momak. I veoma naporno radi. Izuzetno, izuzetno dobro igra na svim podlogama, ali mislim da najviše uživa na šljaci. Već je ostvario nekoliko značajnih pobeda, poslednju protiv Verdaska. A svi znamo kvalitete Verdaska. Pripremiću se najbolje što mogu jer, kao i uvek, želim da pobedim", zaključio je Novak Đoković.\ndjokovic izjava roland garos\nTopTenis: Đoković: "Mislim da će pola Srbije navijati za Sepija"


Region – Okvir\nAlbanija i privremene institucije u Prištini potpisali su okvirni sporazum za spajanje tržišta električne energije, objavila je na Tviteru ambasadorka SAD u Tirani Juri Kim.\nPODGORICA – Sin predsednika Crne Gore Mila Đukanovića, Blažo, saslušan je jutros u Specijalnom državnom tužilaštvu (SDT) u svojstvu građanina povodom slučaja „Pandora papiri“, javljaju danas Vijesti.\nPripadnici specijalnog policijskog odeljenja priveli su bivšeg direktora Agencije za nacionalnu bezbednost (ANB) Dejana Peruničića, potvrđeno je portalu Pobjeda iz Specijalnog državnog tužilaštva (SDT).\nSrpska lista dobila 100 odsto glasova u severnom delu Kosovske Mitrovice\nNa osnovu 34,87 odsto prebrojanih glasova, na izborima za gradonačlenika Severne Mitrovice pobedio je Milan Radojević iz Srpslke liste sa 83,96 odsto osvojenih glasova, dok je drugi Erden Atić iz Narodnog jedinstva sa 13,63 odsto.\nZemljotres jačine pet stepeni po Rihterovoj skali pogodio je sinoć Albaniju. Za sada nema izveštaja o materijalnoj šteti, ali je zemljotres izazvao paniku među građanima.\nOpoziciona VMRO DPMNE proglasila pobedu u više od 20 opština u Severnoj Makedoniji\nLider opozicione VMRO DPMNE Hristijan Mickoski izjavio jeda je ta partija na lokalnim izborima pobedila ili da bi mogla da pobedi u prvom krugu u najmanje 20 opština Severne Makedonije.\nAljbin Kurti pozvao građane da masovno izađu na birališta\n„Kao premijer, zajedno sa našom vladom, sarađivaću blisko na jačanju opština. Četiri dobre godine očekuju građane Kosova, u svim opštinama u kojima žive“, rekao je Kurti.\nGrađani Kosova i Severne Makedonije biraju novu lokalnu vlast\nIzbori na Kosovu održavaju se u jeku visokih tenzija između Prištine i Beograda; Predizbornu kampanju u Sjevernoj Makedoniji obilježile su ekološke i lokalne ekonomske teme.\nAbazović: Belivukova grupa ulazila u Crnu Goru i tokom zabrane\nPotpredsednik crnogorske vlade Dritan Abazović saopštio je da je grupa okupljena oko Veljka Belivuka u Crnu Goru dolazila i dok im je na snazi bila zabrana ulaska u tu zemlju. Naveo je da su ukidanje zabrane naredili Enes Baković ili Zoran Lazović, a Specijalno državno tužilaštvo pozvao da utvrdi ko je od njih dvojice to uradio.\nAljbin Kurti: „Akcija na severu bila multietnička, kriminalci sarađuju“\nSrpski član Predsedništva BiH Milorad Dodik izjavio je da će Republika Srpska poštovati svoje zakone. Poručio je da RS ne prihvata zakon koji je nametnuo bivši visoki predstavnik Valentin Incko o „sankcionisanju negiranja genocida u Srebrenici“, što je, istakao je, pokazala i donošenjem Zakona o neprimenjivanju te odluke.\nAkcija kosovske policije u Severnoj Mitrovici, građani blokirali ulice\nVjosa Osmani: „Nesvrstani da ne padaju na propagandu Srbije“\nKosovo: Od danas kazne za one koji ne stave stiker preko srpskih tablica\nKosovska policija će od danas kažnjavati sve vozače koji ne sprovedu odluku o stavljanju stikera na tablice koje izdaje Srbija.\nRama: Albanija u vanrednom stanju zbog krize sa strujom\nAlbanski premijer Edi Rama izjavio je da je ta zemlja u vanrednom stanju zbog snabdevanja elekstričnom energijom.\nLjubljana: Protesti uoči samita EU-zapadni Balkan\nU Ljubljani su sinoć ponovo izbili neredi tokom protesta zbog vladinih mera i uvodjenja kovid potvrda, u kojima je po navodima medija učestvovalo više hiljada ljudi.


Projekti razvoja | SDD Information Technology Group\nElektronski ski pass sistem (Projekti razvoja)\nSDD ITG je razvio Sistem za prodaju i kontrolu korišćenja ski-pass kartica, koji je uspešno uveden u primenu u Ski centru Brezovica.\nHardversku osnovu čine obrtne barijere i naši RFID (Radio Frequency Identification) terminali ITGsr-06x, verzija za ISO15693 transpondere, čime je obezbeđena kompatibilnost sa postojećim sistemima na skijalištima JP „Skijališta Srbije“.\nSoftversku osnovu predstavlja naš dobro poznati paket Actis™.\nBarijere na polaznim stanicama žičara (za sada 3), biletarnice i serveri za upravljanje sistemom umreženi su u „on-line“ sistem primenom bežične tehnologije.\nProjekat pervazivnih igara (Projekti razvoja)\nPervazivne igre su novi trend u organizovanju zabavnih, edukativnih i kulturnih aktivnosti u urbanim sredinama. U poslednjih nekoliko godina velike metropole kao što su Njujork, London i Berlin – organizuju festivale na kojima igrači istražuju grad kroz najrazličitije vrste i forme igara. To su igre koje se odvijaju u realnom prostoru i realnom vremenu, često uz pomoć tehnologije tako da igrači koristeći mobilni telefon, palm top kompjuter, RFID itd. – rešavaju zadatke i prolaze kroz igru. Iako se često odvijaju na otvorenim gradskim prostorima, ove igre se mogu organizovati zapravo bilo gde i naročito su pogodan sadržaj za kongrese, konferencije i druge manifestacije na kojima postoji veliki broj učesnika. Njujorški Come out and Play Festival, londonski Hide and Seek, bristolski IgFest kao i drugi festivali u Evropi i svetu imaju brojnu publiku i predstavljaju inovativan turistički sadržaj koji obogaćuje kulturnu mapu grada. U Beogradu ovakva vrsta igara još uvek nije pravljena. NVO ApsArt – Centar za pozorišna istraživanja iz Beograda je za sada prva organizacija koja se u Srbiji bavi ovom vrstom kulturnih sadržaja.\nNa festivalu Hide and Seek Weekender, predstavljena je prva igra koju je proizvela umetnička grupa YenDva3 koja funkcioniše u okviru ApsArt-a i koju čine Bogdan Španjević i Mirko Stojković.\nIgra pod naslovom „Serb.I.Am“ je koncipirana tako da igrač kroz zabavne i duhovite zadatke upozna četiri države u kojima smo, ne napuštajući Beograd, živeli prethodnih godina: SFRJ, SRJ, SCG i RS. Preko stotinu igrača je provelo sunčano subotnje popodne na obali Temze upoznajući nedavnu srpsku istoriju i uživajući u zabavnim zadacima. Uslov za igranje je bio da imaju mobilni telefon sa Bluetooth-om putem koga su dobijali zadatke, a obezbeđena je i low-tech varijanta igre.\nU cilju organizovanja ovakvih igara ApsArt je, zajedno sa preduzećem SDD ITG koncipirao specijalan hardver. Reč je o tzv. „terminalu za pervazivne igre“ koji, kada se aktivira uz pomoć specijalne kartice ili narukvice za igranje, šalje igraču digitalni sadržaj na mobilni telefon. Igrač tako može da telefonom primi i pregleda audio ili video fajl, prouči uputstva koja se u njemu nalaze a zatim nastavi igru.\nPročitajte članak u Blicu od 24.07.2010. godine Srbin na Temzi\nPeškir, kupaći kostim i… RFID sezonska karta (Projekti razvoja)\nSDD ITG je razvio i uspešno implementirao sistem za prodaju ulaznica i kontrolu ulaska u sportske objekte, prilagođen potrebama plivališta.\nOsnovu sistema čine obrtne barijere sa ugrađenim čitačem MIFARE® beskontaktnih kartica i čitačem bar-koda. Prateći softver daje mogućnosti primene fleksibilne politike prodaje ulaznica, a barijere predstavljaju fizičku zaštitu od neovlašćenog ulaska i omogućavaju kontrolu prolaska posetilaca.\nSistem je instaliran i uspešno se koristi na bazenima:\nVila Breg, Vršac\nSportsko-rekreativni centar Banjica


„Gasprom“ poručio Evropi: Ne krivite nas za sopstvene greške - 25.12.2021, Sputnik Srbija\n„Gasprom“ poručio Evropi: Ne krivite nas za sopstvene greške\nEvropa ne bi trebalo da okrivljuje „Gasprom“ za probleme za koje je sama odgovorna, bolje bi im bilo da se pogledaju u ogledalo, izjavio je zvanični predstavnik... 25.12.2021, Sputnik Srbija\nKometarišući zašto Rusija nije rezervisala dodatne kapacitete za transport gasa on je rekao da su sve količine prema godišnjim ugovorima već dogovorene i da novi kapaciteti nisu rezervisani jer se to radi samo onda kada se isporuke ugovore, a ne obrnuto.„Čitav niz naših klijenata, između ostalog i iz Francuske, već su potpisali svoje godišnje ugovore i samim tim ne šalju dodatne zahteve. Mi rezervišemo kapacitete samo onda kada ugovorimo dodatne količine“, naglasio je on.Kuprjanov je precizirao da je Rusija u Nemačku isporučila 50,2 milijarde kubnih metara gasa ove godine, što je za 5,3 odsto više nego prošle. Takođe je kazao i da je izvoz gasa u Italiju, Tursku, Bugarsku, Srbiju, Dansku, Finsku i Poljsku ove godine takođe bio veći nego prethodne.Iz Nemačke se u Poljsku šalje gas reversomKuprjanov je takođe kazao i da je „Gasprom“ došao do zaključka da se poslednjih nekoliko dana Poljskoj šalje gas iz Nemačke reversom, a kasnije se taj gas šalje i Ukrajini.Međutim, kako je ocenio, to i nije baš racionalna odluka evropskih zemalja jer je zima tek počela, a već je utrošeno 47 odsto rezerve.Takođe je kazao i da je cena tog gasa daleko skuplja nego što je to slučaj kada se kupuje direktno od „Gasproma“.Kuprjanov je naglasio i da je „Gasprom“ i dalje spreman da isporuči Evropi dodatne količine gasa u okviru dugoročnih ugovora kako bi se mimoišlo spot tržište.\nevropa, rusija, energetika, gas, gasprom, rusija – politika\n19:54 25.12.2021 (Osveženo: 20:38 25.12.2021)\nEvropa ne bi trebalo da okrivljuje „Gasprom“ za probleme za koje je sama odgovorna, bolje bi im bilo da se pogledaju u ogledalo, izjavio je zvanični predstavnik tog ruskog gasnog giganta Sergej Kuprjanov komentarišući optužbe Zapada upućene Rusiji da navodno ne isporučuje dovoljne količine gasa.\n„Sve optužbe upućene Rusiji i `Gaspromu` o tome da navodno nedovoljno gasa isporučujemo Evropi su besmislene, neprihvatljive i neutemeljene. Jednostavno rečeno, to je laž“, kazao je on u intervjuu za televiziju „Rusija 1“.\nKometarišući zašto Rusija nije rezervisala dodatne kapacitete za transport gasa on je rekao da su sve količine prema godišnjim ugovorima već dogovorene i da novi kapaciteti nisu rezervisani jer se to radi samo onda kada se isporuke ugovore, a ne obrnuto.\n„Čitav niz naših klijenata, između ostalog i iz Francuske, već su potpisali svoje godišnje ugovore i samim tim ne šalju dodatne zahteve. Mi rezervišemo kapacitete samo onda kada ugovorimo dodatne količine“, naglasio je on.\nKuprjanov je precizirao da je Rusija u Nemačku isporučila 50,2 milijarde kubnih metara gasa ove godine, što je za 5,3 odsto više nego prošle. Takođe je kazao i da je izvoz gasa u Italiju, Tursku, Bugarsku, Srbiju, Dansku, Finsku i Poljsku ove godine takođe bio veći nego prethodne.\nIz Nemačke se u Poljsku šalje gas reversom\nKuprjanov je takođe kazao i da je „Gasprom“ došao do zaključka da se poslednjih nekoliko dana Poljskoj šalje gas iz Nemačke reversom, a kasnije se taj gas šalje i Ukrajini.\nMeđutim, kako je ocenio, to i nije baš racionalna odluka evropskih zemalja jer je zima tek počela, a već je utrošeno 47 odsto rezerve.\nTakođe je kazao i da je cena tog gasa daleko skuplja nego što je to slučaj kada se kupuje direktno od „Gasproma“.\nKuprjanov je naglasio i da je „Gasprom“ i dalje spreman da isporuči Evropi dodatne količine gasa u okviru dugoročnih ugovora kako bi se mimoišlo spot tržište.\nRuski gas treći dan zaredom ne teče gasovodom „Jamal-Evropa“\n23 Decembar 2021, 08:34\nCene energenata lete u nebo: Struja dostigla 400 dolara, a gas 1.700 dolara\n20 Decembar 2021, 22:25


O ODLIKOVANjIMA SAVEZNE REPUBLIKE JUGOSLAVIJE\n(Objavljen u "Sl. listu SRJ", br. 59 od 4. decembra 1998; 21/01)\nOdlikovanja Savezne Republike Jugoslavije jesu znaci javnog priznanja koji se dodeljuju za rad ili dela koja zaslužuju opšte priznanje i isticanje.\nOdlikovanja Savezne Republike Jugoslavije mogu se dodeliti državljanima Savezne Republike Jugoslavije, domaćim pravnim licima, jedinicama i ustanovama Vojske Jugoslavije i jedinicama ministarstva unutrašnjih poslova.\nOdlikovanja Savezne Republike Jugoslavije mogu se dodeliti i stranim državljanima i stranim pravnim licima.\nDržavljani Savezne Republike Jugoslavije mogu u Saveznoj Republici Jugoslaviji nositi odlikovanja strane države uz prethodnu saglasnost saveznog organa nadležnog za inostrane poslove.\nIzrada, promet i nošenje značaka i drugih predmeta koji imaju izgled odlikovanja Savezne Republike Jugoslavije nisu dopušteni.\nII. ODLIKOVANjA SAVEZNE REPUBLIKE JUGOSLAVIJE\nOdlikovanja Savezne Republike Jugoslavije su: ordeni, velika odlikovanja, medalje i spomenice.\nNajviši stepen odlikovanja Savezne Republike Jugoslavije koje ima više stepena je prvi stepen tog odlikovanja.\nOrden Jugoslavije ima jedan stepen i dodeljuje se na velikoj ogrlici (šefovima država) ili na lenti (šefovima država ili vlada).\nOrden Jugoslovenske velike zvezde ima jedan stepen i dodeljuje se šefovima država za naročite zasluge za razvijanje i učvršćivanje saradnje i prijateljskih odnosa između Savezne Republike Jugoslavije i drugih država.\nOrden slobode ima jedan stepen i dodeljuje se za izvanredne uspehe u rukovođenju i komandovanju najvećim vojnim jedinicama, odnosno vojnim ustanovama u ratu.\nOrden narodnog heroja ima jedan stepen i dodeljuje se pripadnicima Vojske Jugoslavije i ministarstva unutrašnjih poslova i drugim pojedincima koji su se istakli herojskim podvizima u odbrani i bezbednosti Savezne Republike Jugoslavije i koji služe kao naročiti primer herojstva.\nOrden za hrabrost ima jedan stepen i dodeljuje se pripadnicima Vojske Jugoslavije i ministarstva unutrašnjih poslova koji su izvršili dela u kojima je došla do snažnog izražaja njihova lična hrabrost ili koji su se u odbrani i bezbednosti Savezne Republike Jugoslavije naročito istakli ličnom hrabrošću. Za takva dela Orden za hrabrost dodeljuje se i drugim pojedincima. Ovaj orden dodeljuje se i pojedincima koji u izuzetno opasnim situacijama, spasavajući ljudske živote ili materijalna dobra, ispolje izvanrednu ličnu hrabrost i samopregor.\nOrden Jugoslovenske zvezde ima tri stepena i dodeljuje se za naročite zasluge u razvijanju međunarodnih odnosa između Savezne Republike Jugoslavije i drugih zemalja, kao i za istaknute zasluge u razvijanju i učvršćivanju miroljubive saradnje i prijateljskih odnosa između savezne Republike Jugoslavije i drugih zemalja.\nOrden Jugoslovenske zastave ima tri stepena i dodeljuje se za naročite zasluge za državu i za dela u kojima je patriotizam došao do snažnog izražaja.\nOrden rada ima jedan stepen i dodeljuje se za naročite uspehe u privredi i za rad od posebnog značaja za napredak zemlje u ostalim delatnostima.\nOrden Vojske Jugoslavije ima tri stepena i dodeljuje se za naročite zasluge u izgradnji i jačanju oružanih snaga Savezne Republike Jugoslavije ili za naročite uspehe u rukovođenju vojnim jedinicama, odnosno vojnim ustanovama u njihovom osposobljavanju za odbranu nezavisnosti Savezne Republike Jugoslavije.\nOrden ratne zastave ima tri stepena i dodeljuje se za izuzetne zasluge u komandovanju većim vojnim formacijama.\nOrden zasluga za Saveznu Republiku Jugoslaviju ima tri stepena i dodeljuje se za zasluge za državu i građane Savezne Republike Jugoslavije.\nOrden Nemanje ima tri stepena i dodeljuje se za zasluge u predstavljanju države i njenih građana.\nOrden Njegoša ima tri stepena i dodeljuje se za zasluge u oblasti društvenih i humanističkih nauka.\nOrden Vuka Karadžića ima tri stepena i dodeljuje se za zasluge u oblasti umetnosti, prosvete i kulture.\nOrden Tesle ima tri stepena i dodeljuje se za zasluge u oblasti prirodnih i tehničkih nauka.\nOrden viteškog mača ima tri stepena i dodeljuje se za izuzetne zasluge i dela u oblastima odbrane i bezbednosti.\nOrden za zasluge u oblastima odbrane i bezbednosti ima tri stepena i dodeljuje se za uzorno i nadprosečno izvršavanje dužnosti i zadataka u ovim oblastima.\nPravnim licima i jedinicama i ustanovama Vojske Jugoslavije i jedinicama ministarstva unutrašnjih poslova ordeni se dodeljuju u najnižem stepenu.\n2. Velika odlikovanja\nMedalja Obilića dodeljuje se za dela ličnog herojstva u odbrani i bezbednosti naroda i države, izvan i iznad zahteva dužnosti.\nMedalja časti dodeljuje se za dela ličnog herojstva, izvan i iznad zahteva dužnosti.\nCvijićeva medalja dodeljuje se za izuzetno lično ostvarenje u oblasti prirodnih, medicinskih i tehničkih nauka.\nMedalja belog anđela dodeljuje se za izuzetno lično ostvarenje u oblasti umetnosti i humanističkih nauka.\nMedalja čovekoljublja dodeljuje se za lično delo pomoći bolesnima, ranjenima, prognanima ili izbeglima, izvan i iznad zahteva dužnosti.\nVelika odlikovanja imaju jedan stepen.\nMedalja za dugogodišnju revnosnu službu državi dodeljuje se za 10, 20, 30 i 40 godina besprekorne službe u državnom organu.\nMedalja za zasluge u poljoprivredi ima tri stepena i dodeljuje se za zasluge u oblasti poljoprivrede, šumarstva, lova i ribolova.\nMedalja za zasluge u privredi ima tri stepena i dodeljuje se za zasluge u oblasti industrije, saobraćaja, trgovine, bankarstva, finansija, zanatstva i turizma.\nMedalja za zasluge u prosveti i kulturi ima tri stepena i dodeljuje se za zasluge u oblasti prosvete, kulture, informisanja i fizičke kulture.\nMedalja za dugogodišnju revnosnu službu u oblastima odbrane i bezbednosti dodeljuje se za 10, 20, 30 i 40 godina besprekorne službe u ovim oblastima.\nMedalja za vrline u oblastima odbrane i bezbednosti ima jedan stepen i dodeljuje se za pokazane vrline u ovim oblastima.\nMedalja za zasluge u oblastima odbrane i bezbednosti ima jedan stepen i dodeljuje se za zalaganje u obavljanju dužnosti u ovim oblastima.\nSpomenice se dodeljuju radi obeležavanja određenih događaja od opšteg značaja.\n5. Insignije odlikovanja\nOpis znakova odlikovanja Savezne Republike Jugoslavije (u daljem tekstu: insignije) i njihovih minijatura, kao i način njihovog nošenja propisuje Savezna vlada.\nOdlikovanja Savezne Republike Jugoslavije dodeljuju se, po pravilu dva puta godišnje, i to juna i decembra.\nPredsednik Republike ukazom dodeljuje odlikovanja Savezne Republike Jugoslavije.\nLicu koje se prvi put odlikuje određenim ordenom ili medaljom to odlikovanje se dodeljuje, po pravilu, u najnižem stepenu.\nNosiocu ordena ili medalje izuzetno se može dodeliti isti orden, odnosno medalja u istom stepenu.\nU slučaju iz stava 3. ovog člana, ne dodeljuju se ponovo insignije odlikovanja, već posebna oznaka koja se nosi uz insignije, ili na insignijama prethodno dodeljenog odlikovanja.\nIV. INVESTITURA I PRAVA I OBAVEZE ODLIKOVANIH LICA\nSvečano uručivanje odlikovanja Savezne Republike Jugoslavije (u daljem tekstu: investitura) sastoji se od javnog saopštenja teksta ukaza o odlikovanju, predaje insignija i uručenja povelje o odlikovanju.\nUručenje insignija i povelje obavlja lice koje vrši investituru.\nVojna lica koja prisustvuju investituri daju propisani vojni pozdrav odlikovanom.\nInvestituru ordena i velikih odlikovanja vrši predsednik Republike ili lični izaslanik predsednika Republike.\nInvestituru u inostranstvu vrši najviši diplomatski predstavnik Savezne Republike Jugoslavije u zemlji u kojoj se vrši investitura, ili lični izaslanik predsednika Republike.\nPripadnici odlikovanih vojnih jedinica ili jedinica ministarstva unutrašnjih poslova imaju pravo da nose posebne oznake (furažere) za pripadnike takvih jedinica u periodu za koji je dodeljeno odlikovanje.\nAko su pripadnici jedinica iz stava 1. ovog člana nosioci više kolektivnih odlikovanja, nose samo furažer najvišeg odlikovanja po rangu.\nInsignije i povelja o odlikovanju posmrtno odlikovanog lica, odnosno lica kojem odlikovanje nije uručeno za života, predaju se članovima porodice tog člana. Članovima porodice u smislu ovog zakona smatraju se: bračni drug, deca, unuci, roditelji i braća i sestre odlikovanog lica.\nOdlikovanje može nositi samo odlikovano lice, na propisan način.\nOdlikovana pravna lica, kao i vojne jedinice i ustanove i jedinice ministarstva unutrašnjih poslova, dužni su da obezbede uslove da se odlikovanja i povelje o odlikovanjima koja su im dodeljena izlože na prikladnom mestu i na način dostojan zasluga za koje su im odlikovanja dodeljena.\nLice koje je izgubilo insignije, ostalo bez njih bez svoje krivice ili čije su insignije oštećene, ima pravo da zahteva i uz odgovarajuću naknadu dobije nove insignije. U slučaju gubitka ili oštećenja povelje, može se na zahtev odlikovanog, uz odgovarajuću naknadu, izdati njen prepis.\nLice odlikovano ordenom, odnosno velikim odlikovanjem ima pravo na upotrebu skraćenice koja označava orden, odnosno veliko odlikovanje, a koja se navodi posle imena i prezimena, akademske ili stručne titule, a pre profesionalnog položaja ili funkcije tog lica.\nNosioci ordena i odlikovanja Savezne Republike Jugoslavije koji vidno nose insignije ili supstitute insignija imaju prava na javne i vojne počasti.\nLica odlikovana na osnovu ranijih propisa o odlikovanjima Jugoslavije, imaju pravo da nose ta odlikovanja.\nInsignije Medalje Obilića, Medalje časti, Ordena viteškog mača i dva najviša stepena Ordena ratne zastave, posle smrti odlikovanih lica, naslednici mogu predati na stalno čuvanje vojnoj muzejskoj ustanovi, a insignije Cvijićeve medalje i Medalje belog anđela na stalno čuvanje akademiji nauka i umetnosti.\nPravni sledbenici odlikovanog pravnog lica mogu predati insignije odlikovanja i povelju o odlikovanju na čuvanje muzeju ili drugoj sličnoj ustanovi.\nAko odlikovano lice nema naslednika, odnosno ako nema pravnih sledbenika odlikovanog pravnog lica, insignije i povelja o odlikovanju vraćaju se predsedniku Republike.\nOdlikovanja vraćena u skladu sa stavom 3. ovog člana mogu, po odluci predsednika Republike, da se predaju na čuvanje muzeju ili drugoj sličnoj ustanovi.\nPosle smrti nosioca Ordena Jugoslavije na velikoj ogrlici, naslednik odlikovanog lica mora vratiti insigniju velike ogrlice ordena predsedniku Republike, u roku od šest meseci od smrti odlikovanog lica. Ova obaveza se ne odnosi na znak na lenti i ordensku zvezdu.\nV. ODUZIMANjE ODLIKOVANjA\nOduzimanje odlikovanja, kao pravna posledica osude, nastupa u slučajevima propisanim saveznim zakonom.\nPravna posledica osude iz stava 1. ovog člana ne može nastupiti u odnosu na Orden narodnog heroja, Orden za hrabrost, Orden viteškog mača, Medalju Obilića i Medalju časti.\nOdlikovano lice koje je pravnosnažnom presudom osuđeno na bezuslovnu kaznu zatvora koja ne povlači pravnu posledicu oduzimanja odlikovanja, ne može nositi odlikovanje za vreme izdržavanja kazne.\nUkaz o odlikovanju stranog državljana, odnosno stranog pravnog lica, može biti opozvan ukazom predsednika Republike.\nO ukazu o opozivu obaveštava se opunomoćeni predstavnik države čiji je državljanin lice iz stava 1. ovog člana.\nVI. EVIDENCIJA O ODLIKOVANIM LICIMA\nO odlikovanim licima vodi se evidencija, koja sadrži ime i prezime nosioca odlikovanja Savezne Republike Jugoslavije, sa podacima o nazivu i stepenu odlikovanja i datumu donošenja ukaza o odlikovanju, kao i o eventualnom oduzimanju odlikovanja.\nEvidencija o odlikovanim licima vodi se u odgovarajućoj službi predsednika Republike.\nNovčanom kaznom u iznosu od 30.000 do 300.000 dinara kazniće se za privredni prestup preduzeće ili drugo pravno lice ili preduzetnik ako izradi ili pusti u promet značku ili drugi predmet koji ima izgled odlikovanja Savezne Republike Jugoslavije (član 4).\nZa privredni prestup iz stava 1. ovog člana kazniće se odgovorno lice u preduzeću ili drugom pravnom licu novčanom kaznom u iznosu od 3.000 do 30.000 dinara.\nNovčanom kaznom od 150 do 1.500 dinara kazniće se za prekršaj:\n1) ko nosi značku ili drugi predmet koji ima izgled odlikovanja Savezne Republike Jugoslavije (član 4);\n2) ko nosi odlikovanje Savezne Republike Jugoslavije kojim nije odlikovan (član 21. stav 1).\nVIII. PRELAZNE ODREDBE\nDržavljanin Savezne Republike Jugoslavije, odlikovan po Zakonu o odlikovanjima SFRJ, koji je izgubio insignije, ostao bez njih bez svoje krivice, ili čije su insignije oštećene, ima pravo da, u roku od pet godina od dana stupanja na snagu ovog zakona, traži i uz odgovarajuću naknadu dobije nove insignije.\nLicu iz stava 1. ovog člana, koje je izgubilo povelju o odlikovanju, može se, na njegov zahtev, uz odgovarajuću naknadu, izdati njen prepis.\nEvidenciju o licima odlikovanim do dana stupanja na snagu ovog zakona preuzeće odgovarajuća služba Savezne vlade.


Trgovac se našao u nebranom grožđu: Hitno povukao igračku koja je sve samo ne edukativna - Biznis Telegraf.rs\n25/11/21 | 13:03\nAnia Taner iz Kanade bila je šokirana kada je čula šta "repuje kaktus", kojeg je kupila za unuče\nAmerički trgovac Volmart (Walmart) povukao je edukativnu igračku iz svoje onlajn prodavnice, nakon pritužbi da reprodukuje vulgarne reči i peva o drogama, prenose mediji.\n- Ova igračka koristi psovke i govori o upotrebi kokaina - navodi za CTV News Toronto Ania Taner, Kanađanka poreklom iz Poljske i baka 15-mesečnog deteta. Ona je, naime, kupila igračku - kaktus koji pleše i peva pesme na engleskom, španskom i poljskom - na veb stranici Volmarta.\nTaner je rekla da je bila šokirana kada je čula pesmu na svom maternjem jeziku, poljskom, u kojoj se govori o konzumiranju kokaina, zloupotrebi droga, samoubistvu i depresiji, uz upotrebu vulgarnih reči. Pesmu je napisao poljski reper Cypis, koji navodno planira da tuži proizvođača igračke zbog korišćenja njegove pesme bez dozvole.\nVolmart je brzo reagovao na vest, uklonivši igračku sa svoje veb stranice. Međutim, kaktus koji repuje se još uvek prodaje na brojnim onlajn platformama širom sveta, dok žalbe na ono što peva - datiraju još od jula.


Tender za analizu daljeg korišćenja malih blokova u EPS-u | Energetski portal Srbije\nTender za analizu daljeg korišćenja malih blokova u EPS-u\n03.04. 2015 Srbija\nJP „Elektroprivreda Srbije“ raspisalo je 1. aprila 2015. godine konkursnu dokumentaciju za javnu nabavku usluge izrade „Analiza mogućnosti i dalje perspektive korišćenja malih blokova TE EPS (TENT A1 i A2, Kolubara A5, Kostolac A1 i A2 i Morava)“.\nKako je navedeno, cilj izrade analize je obezbeđivanje smernice u vezi udućnosti blokova, odnosno da li i na koji način da se izvrši njihova rekonstrukcija za još jedan radni ciklus ili da se razmotre uporedive varijante sa nekoliko navedenih tehnoloških rešenja.\nSvi zainteresovani za učešće na tenderu moraju ispuniti neophodne uslove propisane Zakonom o javnim nabavkama, ali i posebne uslove od kojih neki obuhvataju i ukupan prihod od minimum 250 miliona dinara u poslednje tri godine, posedovanje standarda ISO 9001:2008, 14001:2004 i OHSAS 18001:2008. Osim toga, potrebno je da poseduje i licencirane softvere.\nPonuđač ima pravo da podnese samo jednu ponudu na srpskom jeziku, a rok za dostavljanje ponuda je 23. april 2015. godine do 11 časova.


Tabloidnu lavinu lažnih vesti u Srbiji često plasira sama vlast - Jutarnji GLASnik\n„Državni tvorci“ lažnih vesti u Srbiji?\n„Lažne vesti i cenzura funkcionišu na različitim planovima. To je, prema tome, čista zamena teza i opravdanje za nečinjenje“, kaže za RSE Snježana Milivojević, profesorka beogradskog Fakulteta političkih nauka, komentarišući izjavu predsednika Srbije Aleksandra Vučića na Svetskom ekonomskom forumu u Davosu da ne zna kako da reši problem proizvodnje i širenja lažnih vesti i da bi, ako bi krenula u tu borbu, Srbiji bilo prebacivano da sprečava slobodu izražavanja.\n„To bi bilo isto kao kada biste tvrdili da ako ukinete pornografiju na televiziji da cenzurišete televiziju“, ilustruje naša sagovornica i podseća da postoje stvari koje nisu dozvoljene u medijskom radu – borba protiv lažnih vesti je jedna od njih – a to se reguliše regulatornim okvirom.\nKo je, zapravo, u Srbiji najproduktivniji proizvođač dezinformacija, poluinformacija i svega onoga što se označava pojmom lažna vest?\n„Najveći proizvođač lažnih vesti u Srbiji upravo je vlast i njoj bliski mediji. Lažne vesti se ovde uglavnom odnose na širenje klime u kojoj se diskredituju politički neistomišljenici, alternativni kritički glasovi i alternativni politički projekti. Vrsta lažnih vesti koja dominira medijima u Srbiji često su čak i istinite vesti koje su zlonamerno plasirane s ciljem diskreditacije drugih. Tu vrstu dezinformacija čak i Savet Evrope prepoznaje kao poseban tip lažnih vesti. Dakle, lažne vesti mogu biti direktne dezinformacije, informacije koje su greškom plasirane kao tačne, a u stvari nisu, ali mogu biti i tačne informacije koje su isključivo plasirane da diskredituju druge i šire jedan ambijent laži“, precizira Snježana Milivojević.\nUčestvujući na panelu o slobodi medija na Svetskom ekonomskom forumu u Davosu u utorak 22. januara, predsednik Srbije Aleksandar Vučić rekao je da za razliku od ekonomskih uspeha, nije zadovoljan medijskom situacijom u Srbiji. Izneo je stav da su novinari polarizovani i da ne zna kako da se bori protiv lažnih vesti:\n„Ja ne znam kako to da rešimo. Videli smo kako je to Nemačka rešila, a kada bismo iste te iste mere uveli u Srbiji, ljudi bi rekli – vi nama branite slobodu izražavanja, što bi se pogotovo odrazilo na društvene mreže.“\nSlobodan Beljanski, advokat i predsednik nevladine organizacije Centar za pravosudna istraživanja, ima vrlo jednostavan savet vlasti koja se vajka da ne zna kako da izađe na kraj s lažnim vestima.\n„Što se tiče borbe protiv lažnih vesti, ostavimo po strani pravni plan, gde su moguće zaštite i u civilnom postupku, a u nekoj meri i u krivičnom. Ono što je, međutim, glavni problem jeste podsticanje lažnih vesti od strane onih koji su na vlasti i, ako predsednik ne zna kako da se tome suprotstavi, onda bi mogao samu svoju praksu da promeni tako što bi prestao da brani novinare koji eventualno lažne vesti praktikuju, a da brani one koji su protiv toga, što on veoma često čini na konferencijama za štampu“, kaže Slobodan Beljanski.\nŠirenje lažnih vesti ima više motiva: jedni ih plasiraju isključivo sa ciljem da zarade novac, drugi kako bi ostvarili određen ekonomski ili politički uticaj, ali lažne vesti se distribuiraju i zarad prikrivanja istine kako bi se, takođe, ostvarila neka korist.\nI u Srbiji se, navodi u komentaru sajt Cenzolovka, baš kao u filmu „Wag the dog“, u kome se fokus američke javnosti preusmerava na izmišljeni rat kako bi nepopularni potezi američkog predsednika pali u zaborav, preko lažnih vesti, armije plaćenih botova na onlajn portalima i društvenim mrežama dezavuišu drugačija mišljenja, a fokus javnosti, kroz medije, preusmerava na iskonstruisane afere, sukobe i navodne preteće ratove, na izmišljene mahinacije koje se pripisuju kritičarima aktuelne vlasti, javnim ličnostima i predstavnicima opozicije.\n„Fabrike, u pravom smislu reči fabrike lažnih vesti, postoje u autokratskim režimima. One imaju serije botova i armije ljudi koji idu po sajtovima i šire lažne vesti i tamo su oni organizovani u taj sistem proizvodnje privida i zavođenja populacije“, upozorava Snježana Milivojević.\nGde je granica između legitimne političke borbe između različitih opcija u političkoj areni i proizvodnje lažnih vesti i kako je prepoznati?\n„Prostor slobode i javne debate nije nešto što možete regulisati kao saobraćaj, pa da kažete sad ovde ako skrenete levo, ušli ste u zonu laži. Nije to lako ograničiti i samo zakonom precizirati. Najoštrije granice se postavljaju zakonom, a onda postoje profesionalni standardi i kodeksi i, na kraju, politička kultura u kojoj jedna zajednica prihvata ili ne prihvata jednu vrstu informacija“, ukazuje naša sagovornica.\nEkspanzija lažnih vesti je ozbiljna pretnja demokratiji, upozorava Evropska komisija (EK), koja je od 2015. godine posvećena borbi protiv ovog fenomena u onlajn svetu. Glavni nosilac borbe protiv lažnih vesti, prema stavu Evropske komisije, jeste kvalitetno novinarstvo, koje jedino može da spreči širenje dezinformacija. Zbog toga EK insistira na davanju podrške ovoj vrsti novinarstva kako u „mejnstrim“ medijima tako i na digitalnim platformama.\nTagged MEDIJI, TABLOIDI, VLAST


Edukacije za bolju bezbednost u saobraćaju – Kruševac PRESS\nAgencija za bezbednost saobraćaja Republike Srbije u petak će organizovati niz aktivnosti radi poboljšanja bezbednosti učesnika u saobraćaju.\nOd 10.30 do 12.15 sati u Kruševačkom pozorištu biće izveden saobrćajno – edukativni čas “Pažljivko” namenjen đacima – prvacima.\nU istom terminu, u Beloj sali Kulturnog centra, održaće se edukacija na temu “Pojas, brzina i alkohol”.\nOd 13 do 14 sati, u Beloj sali, održaće se seminar za učitelje i vaspitače “Savremeni pristup u edukaciji dece za bezbedno učestvovanje u saobraćaju”.\nU Gradskoj upravi, od 11.40 do 16 sati biće održan seminar za lokalne samouprave na nivou Rasinskog okruga sa temom “Unapređenje rada saveta za bezbednost saobraćaja u lokalnim samoupravama”. Učesnici će biti predsednici opština iz Rasinskog okruga i svi članovi Saveta za bezbednost na putevima iz našeg okruga. Seminar bi trebalo da drži Milan Božović.


Paulo Fonseka pohvalio Edina Džeka nakon meča protiv Udinezea\nTrener Rome Paulo Fonseka pohvalno je govorio o bosanskohercegovačkom napadaču Edinu Džeki koji je ušao u igru u drugom poluvremenu.\nVeć neko vrijeme postoji sukob na relaciji Edin Džeko-Paulo Fonseka, danas je nakon dugo vremena trener “Vučice” na konferenciji za medije pohvalio “Dijamanta“.\n“U drugom poluvremenu je bilo važno da uvedem Edina Džeka u igru jer smo bili pod pritiskom. Moram reći da su i on i Borha Majoral odradili dobar posao danas” – rekao je nakon meča Fonseka.\nU trenutku kada je ulazio u igru trener Rome je i prišao nekadašnjem kapitenu Rome i posavjetovao ga, te mu poželio sreću čime je moguće da su njih dvojica riješili sukob koji je postojao.\nPrethodni članakReal Madrid sa dva gola u prvom poluvremenu srušio Valensiju (VIDEO)\nNaredni članakNajperverznija proslava gola u Italiji, a možda i šire (FOTO)


Nešto novo u Ašanji – Reaktiviranje Škole fudbala – Sport In\nmaj 19, 2020 ašanja, nešto, novo, reaktiviranje, škole fudbala\nVeliki zaokret u sportskom životu Ašanje. Sportski radnici FK Kamenog, koji će se od naredne jeseni takmičiti u Međuopštinskoj ligi Srem – grupa Istok, posle pauze duge dve i po decenije, reaktivirali su „Školu fudbala“.\nSinoćnom prvom treningu prisustvovalo je oko 40 najmlađih fudbalera. Oko igrališta oduševnjeni roditelji dece, rodbina.\n– Svi smo se zaželeli fudbala – priznaje sekretar kluba Petar Nanić – Ljudi uključeni u rad kluba, a posebno naš prvotimac Goran Madacki, došli su na ideju da se deca što više privuku ovom sportu. Prvom treningu prisustvovalo, van svih očekivanja, nekoli desetina najmlađih meštana Ašanje, uzrasta od 6 do 14 godina. Ovo je, dakle, pionirski uzrast, a uskoro će krenuti sa radom i oni stariji, kadeti, a za njima i prvotimci. Do početka naredne sezone renoviraćemo klubske prostorije, tribine, ogradu oko igrališta…\nGoran Madacki, trener, foto: Živko Radivojević\nTrener najmlađih fudbalera, Goran Madacki, nije krio zadovoljstvo, okružen decom, ali brojnim saigračima, koji su mu mogali u organizaciji prvog treninga,\n– Započeli smo novi projekat – kaže Madacki –Nismo očekivali da će odziv biti ovakav. Po svemu sudeći, dece će biti još više, te ćemo morati raditi po grupama. Treninzi će, za sada, biti tri puta nedeljno. Decu ćemo polako uvoditi u fudbal. Kasnije, pokušaćemo da se uljučimo u neko od „Minimaksi liga“. Naravno, organizovaćemo i prijateljske utakmice sa vršnjacima iz okolnih mesta.\nMala pomoć, foto: Živko Radivojević\nJedan od pomoćnika Madackom na prvom treningu, bio je i Aleksandar Dobriković, kapiten seniorske ekipe.\n– Ašanja je ponovo na fudbalskoj mapi Srema – ističe Dobriković – Fudbalska priča postala je mnogo ozbiljnija: prvi tim je ušao u viši rang, dece je sve više na igralištu, uslovi sve bolji… Uz dobar rad, sledeće jeseni možemo biti ozbiljni konkurenti u Međuopštinskoj ligi.\nPrvi trening ŠF u Ašanji, foto: Živko Radivojević\nKartonijada u Maloj mitrovici\nU derbiju dana nije viđen ni jedan gol\nSloga (E) – Sloga (T) 0: 0\napr 10, 2021 Aleksandar Kuzmić


September 2017 - Nira Press\nPočetna » September 2017\nUnapređen kvalitet derivata iz Rafinerije nafte Pančevo\nKompanija NIS znatno unapredila kvalitet tečnog naftnog gasa koji proizvodi u Rafineriji nafte Pančevo i ovaj derivat unapređenog kvaliteta može se kupiti na benzinskim stanicama NIS-a širom Srbije U skladu\nKredi agrikol banka pripremila je jedinstvenu ponudu gotovinskih kredita sa nominalnom kamatnom stopom od 6,90 odsto godišnje. Novom kreditnom ponudom banka je klijentima, kojima su potrebni povoljniji uslovima refinansiranja omogućila\nPlazma Mini Mini kikiriki\nZa sve ljubitelje Plazme, stiglo je novo iznenađenje iz kompanije Bambi. U sjajnom ambijentu restorana Sugar & Spice, Plazma tim organizovao je druženje na kojem je predstavio novog člana Plazma\nDve decenije poslovanja EY u Srbiji\nRevizorsko-konsultantska kompanija EY je na proslavi 28. septembra obeležila dve decenije poslovanja u Srbiji. Proslava velikog jubileja uključivala je i donaciju organizaciji za roditelje dece obolele od raka „NURDOR“ kojom\nViše od 230 prijava za programe podrške tehnološkim inovacijama\nNa ovogodišnji javni poziv za programe podrške tehnološkim inovacijama prijavlјeno je 237 predloga inovativnih projekata za finansiranje i to 137 za Program ranog razvoja i 100 za Program sufinansiranja inovacija.\nSaradnja RALU Srbija i NAGEL-GROUP\nRALU Srbija, kompanija specijalizovana za logistiku hladnog lanca, ostvarila je saradnju sa jednom od najvećih zapadno-evropskih logističkih kompanija u hladnom lancu – Nagel-Group, krajem septembra, čime je postala deo mreže\nOtvoren hotel Interkontinental Ljubljana\nHotel Interkontinental Ljubljana (InterContinental) otvoren je na svečanosti 27. septembra. Marija Desivojević Cvetković, viši potpredsednik Delta Holdinga uručila je ključeve hotela Anđeli Brav, CEO Interkontinental hotel grupe (IHG) za Evropu,\nTotal Serbia edukuje osnovce o bezbednosti u saobraćaju\nU okviru društveno odgovorne kampanje “Na putu za bezbednost dece u saobraćaju” kompanija Total Serbia započela je 27. septembra projekat edukacije dece mlađeg školskog uzrasta koji obuhvata 17 osnovnih škola\nKompanija Simens obeležila je 130 godina poslovanja u Srbiji, na svečanosti 27. septembra. Kompanija posluje u oblastima proizvodnje, prenosa i distribucije energije, proizvodnje rešenja za tržište nafte i gasa, transporta\nOnlajn plaćanje najvažnije prilikom izbora kartice\nSosijete ženeral banka i kompanija Masterkard predstavili 27. septembra trendove u korišćenju platnih kartica, nove beskontaktne kartice u okviru paketa usluga banke i prednosti plaćanja na odloženo kreditnom karticom ”Rezultati


Piksi ushićen: Jedva čekam taj dan, odužićemo se - BIGportal.ba\n24 Avgusta, 2021 24 Avgusta, 2021 087\nDragan Stojković Piksi, selektor fudbalera Srbije, izneo je očekivanja pred septembarsku akciju.\nSrbija će 4. septembra na stadionu “Rajko Mitić” dočekati Luksemburg u nastavku kvalifikacija za Mundijal u Kataru, a meču će moći da prisustvuje oko 25.000 navijača, odnosno polovina kapaciteta.\n“Jedva čekam taj dan, lep momenat, do sada sam vodio ekipu kao na treningu, ovo će biti pravi ambijent. Nadam se da će ljubitelji fudbala doći da nas podrže, a mi ćemo im se odužiti na pravi način“, rekao je Stojković Tanjugu u Obrenovcu, nakon što je u akciji FSS podelio sportsku opremu klubovima iz ove opštine.\nOn je dodao da je srećan što je ponovo u Obrenovcu, uz koji je bio i tokom poplava 2014. godine.\n“Uvek sam uz Obrenovac. Bilo je teško u vreme poplava, ali izdržali smo i to”, rekao je nekadasanji kapiten reprezentacije.\nStojković je iskoristio vreme i da se druži sa mališanima, koji treniraju fudbal u ovom gradu.\n“Lepo je družiti se s decom, videti njihovu sreću, lepo je kada ste u ulozi nekog ko donira, daje, pruža. Moja poruka je da se bave sportom, sport je lepa disciplina, dobra škola. Da li će postati profesionalni fudbaleri ili ne, to je nebitno, to će njihov talenat odrediti, ali bitno je da se bave sportom, vrednuju neke stvari, poštuju, kao što su porodica, drugari, škola, sve što mladji treba da neguju“, istakao je Stojković.


Garancija kvaliteta | MojKrojac.com\nZadovoljstvo kupaca je prvi prioritet našeg poslovanja, MojKrojač i njegovi zaposleni će uraditi sve aktivnosti sa ciljem da kupac bude zadovoljan proizvodom a posebno košuljama po meri.\nUkratko ćemo Vam objasniti process poručivanja da bi definisali i Vaša jasna očekivanja.\nPrilikom formiranja porudžbine Klijent je informisan koji je okviran rok isporuke i kada može očekivati košulju na prvu probu. MojKrojač zadržava pravo manjih korekcija roka isporuke u slučaju nepredviđenih okolnosti u trajanju od 24-48h, košulje su gotovo uvek isporučene na vreme.\nŽelimo da ponovimo da je zadovoljstvo Vas, naših poštovanih kupaca prvi prioritet našeg poslovanja, MojKrojač i njegovi zaposleni će uraditi sve aktivnosti sa ciljem da kupac bude zadovoljan našim proizvodom a posebno košuljama po meri.


Aeroklub "Kikinda" zabrinut za aerodrom i pistu: Niko je neće preorati, odgovaraju iz lokalne samouprave · gradski.online\nAeroklub “Kikinda” zabrinut za aerodrom i pistu: Niko je neće preorati, odgovaraju iz lokalne samouprave\nKIKINDA- Grad Kikinda je protivzakonito prisvojio zemljište Aerokluba “Kikinda”, a sada te parcele namerava da izda u zakup poljoprivrednicima, kao državnu zemlju. To tvrdi Marko Pročikević, zamenik predsednika Aero kluba “Kikinda”. Sve parcele već se nalaze na spisku za predstojeće licitacije koje će se održati krajem meseca:\n-To praktično znači da će nakon završene licitacije poljoprivrednik, koji bude zakupio zemljište Aerokluba “Kikinda”, moći i da preore aerodrom. Ovim činom, ugrožava se bezbednost vazdušnog saobraćaja. Kikindski aerodrom je u svim kartama ucrtan kao alternativa batajničkom i drugim aerodromima u regionu. Oduzimanjem zemlje i onemogućavanjem letenja neće više biti mogući avio tretmani komaraca, zaprašivanja njiva, kao i avio tretman protiv besnila životinja.\nOvo je jedini aerodrom u Severnom Banatu. Aeroklub “Kikinda” školuje padobrance, raketne modelare i motorne pilote. Organizator je uvaženih sportskih događaja, poput državih prvenstava u padobranstvu i motornom letenju, a 2011. je bio organizator Evropskog padobranskog prvenstva, najvećeg sportskog događaja te godine.\nSvaka vlast je ovaj aerodrom koristila u svojim predizbornim kampanjama, obećavajući izgradnju vazdušne luke, bescarinske zone, a sada se oduzima od svog vlasnika i preorava- kaže Pročikević. Za situaciju u kojoj se našao Aeroklub “Kikinda” on je prozvao gradske čelnike:\n– Sve je transparentno i niko ne treba da se plaši da će se aerodromska pista preorati. Ona se neće ni izdavati. Suština je u tome da ćemo 25 jutara zemljišta, koje se nalaze pored piste, a koje je dosad izdavao Aeroklub “Kikinda”, na predstojećim licitacijama, mi ponuditi kao ovlašćeni organ Ministarstva poljoprivrede.\nLjudi iz Aerokluba “Kikinda” mogu jedino da se plaše ako ih neko pita šta su uradili sa sredstvima koja su dosad ostvarivali od zakupa. Jedan sugrašanin je poveo sudski spor koji još nije okončan. Traži obeštećenje nakon što su, po nalogu Ministarstva poljoprivrede, usevi skinuti zbog uzutapacija parcela. Konkretno, radilo se o pšenici- odgovora Imre Kabok, član GV za poljoprivredu i ruralni razvoj\nPročikević pojašnjava da su se u ovoj situaciji našli kad su dobili rešenje iz Republičkog geodetskog zavoda, u kom je stajalo da se sve parcele koje poseduje Aeroklub “Kikinda” prepisuju na Grad Kikindu, prema Članu 80. Zakona o udruženjima građana:\n– Kako po pitanju imovine funkcionišemo prema Zakonu o sportu, uložili smo žalbu. Imamo isti status kao i drugi sportski klubovi, i tu se svaka priča završava. Naglašavam da je prvobitno rešenje RGZ poništeno i vraćeno na ponovno odlučivanje. Pošto je RGZ u Kikindi, suprotno uputstvima drugostepenog organa, ponovo doneo, gotovo, istovetno rešenje, Aeroklub “Kikinda” bio je primoran da uputi novu žalbu. Ona nije rešena, iako je prošlo pet meseci- kaže Pročikević i dodaje da je, u međuvremenu, pozvana inspektorka za poljoprivredno zemljište Mirjana Ćosić iz Subotice:\n– Ona je sačinila višestruko protivpravan Zapisnik, tako da omogući Gradu Kikindi skidanje postojećih useva sa zemlje Aerokluba “Kikinda”. Inspektorka je potpuno zanemarila činjenicu da je postupak u RGZ u fazi žalbe, i da predmetno zemljište nije državno koje pripada Gradu Kikindi. Protivpravni Zapisnik inspektorke doveo je do toga da je Grad Kikinda učinio krivično delo teške krađe, u saučesništvu, u vrednosti oko 1,5 miliona dinara, tako što je skinuo sve useve sa parcela Aerokluba “Kikinda”. Iako pozvana, policija nije reagovala tako da spreči kombajne.\nObratili smo se Ministarstvu poljoprivrede, Upravi za poljoprivredno zemljište, Ministarstvu odbrane, Direktoratu za civilno vazduhoplovstvo i inspektorki za poljoprivredno zemljište. Odgovora od nadležnih institucija još uvek nema. Sve što je Aeroklub “Kikinda” radio sa svojom zemljom je transparentno. Lokalna samouprava ne treba da otima tuđu imovinu, već da radi na unapredjenju vazduhoplovnog sporta- smatra Pročikević.\nPrethodnoRetrospektivnu izložbu Milana Konjovića: Videlo više od 2.000 ljudi, u subotu treće stručno tumačenje\nSledećeGoleada u Novim Kozarcima: “Slobodinih” šest golova za prvo mesto, “Kozara” pobedila


Borelj: EU je na raskrsnici odnosa sa Rusijom – SveVesti.net\nBorelj je u svom nastupu pred Evropskim parlamentom, nakon povratka iz Moskve, naveo da će zemlje članice EU odlučivati o sledećim koracima kada je reč o odnosima sa Rusijom, a da će on lično staviti na sto plan koji ne isključuje i sankcije.\n“Nalazimo se na raskrsnici odnosa sa Rusijom. Izbori koje napravimo odlučiće dinamiku međunarodnih snaga ovoga veka”, poručio je Borelj.\nŠef diplomatije EU je pred poslanicima Evropskog parlamenta poručio da “Rusija nije postala moderna demokratija, kako se očekivalo”, a da je u posetu Moskvi otišao kako bi “lično procenio izazovne odnose” koje EU ima sa Rusijom.\n“Ruske vlasti idu nizbrdo zabrinavajućim putem autoritarizma. Mesto za slobodu izražavanja i civilno društvo se sužava, a skoro da nema mesta za razvoj demokratskih alternativa”, rekao je Borelj.\nDodao je da su njegova poseta Moskvi i razgovor sa šefom ruske diplomatije, Sergejem Lavrovim, potvrdili “trend u kome Rusija želi da se odvoji od Evrope čiji liberalno demokratski sistem vidi kao pretnju svom sistemu”.\nŽosep Borelj je naveo da će ministri spoljnih poslova EU 22. februara, kao i lideri EU u martu, razgovarati o sledećim koracima u odnosima sa Rusijom, koji “mogu da uključuju i sankcije”.\n“Staviću konkretne predloge na sto, što podrazumeva moj mandat šefa diplomatije”, najavio je Borelj.\nOn je dodao da je pored svih teškoća bitno očuvati prostor za zvanični dijalog i naći načina za izbegavanje “trajne konfrontacije” sa Rusijom.\nPrevious Najstarija Evropljanka prebolela kovid, uskoro puni 117godina\nNext Velika Britanija: Uhapšeno 8 osoba zbog zamena SIM kartica poznatim ličnostima